Wisma Saberkas ditutup

KUCHING: Wisma Saberkas akan ditutup selama dua minggu bermula 2 hingga 16 November ini selepas lapan orang dipercayai dikesan positif Covid-19.

Pihak pengurusan Wisma Saberkas telah mengeluarkan notis penutupan tersebut semalam.

Dianggarkan sekitar 112 individu telah disaring melalui aktiviti pengesanan aktif yang sedang dijalankan di bangunan terbabit.

Menurut laporan harian, Jawatankuasa Pengurusan Bencana Negeri Sarawak (JPBNS), sebanyak tujuh kes dikesan melibatkan dua premis yang berada dalam bangunan berkenaan.

Bagaimanapun sehingga semalam, blok pejabat yang mana pejabat kerajaan beroperasi akan kekal dibuka seperti biasa.

Pihak pengurusan berkata, ia akan menjalani kerja pembersihan dan sanitasi dalam masa terdekat.

“Terdapat empat kes yang dikesan melalui saringan kendiri dan kesemua kes dikategorikan sebagai kes jangkitan tempatan.

“Tiga kes adalah dari warga tempatan dan satu kes merupakan warga China yang dikesan melalui saringan kendiri untuk pulang ke negara asal,” jelas Uggah.

Oleh Connie Chieng

See author's posts


Betanam betupi moden ulih meri penatai pemisi

KABONG: Perintah Sarawak ngena Opis Menteri Ngemodenka Betanam Betupi, Tanah Adat enggau Pemansang Wilayah sigi enggau naka ulih ngasuh pengawa betanam betupi siti ari chara dikena meri penatai pemisi ngagai rayat ke diau ba menua peisir di nengeri tu.

Kaban Kunsil Nengeri (ADUN) Kabong, Mohd Chee Kadir madahka, batang tuju ngemeranka betanam betupi chara moden enggau komersial dikena nyungkakka  ekonomi rayat ke diau mendam ba kandang menua pesisir di nengeri tu.

Iya mega ngambi siti chunto ke alai seiku orang bekebun nanam sayur chara moden mujur bulih penatai pemisi manggai ba RM60,00 sebulan.

“Ketegal nya aku ngasuh bala orang bekebun ba sitak Kunsil Nengeri (DUN) Kabong nanam mayuh bengkah utai ditanam ngambika enda bepanggai ba siti utai ditanam aja.

“Kebuah baka nya laban mayuh amat tanah puang ke bedau dikemansangka sereta ditejuka baka nya aja,” ku iya lebuh bejaku maya pengerami bejadi  Program Jangkauan Komuniti Pertanian (AgriCOP) DUN Kabong ke diatur ba Balai Raya Sessang kena Hari Dua ke udah.

Ku Chee Kadir, mayuh orang bekebun ba nengeri tu udah mujur ba sektor betanam betupi laban sida iya nyereta sektor ke baka tu chara serius sereta ngemeranka pengawa nya.

“Nya kebuah sektor baru ke ulih meri pengaya nya betanama betupi lalu orang bekebun mega patut ngubah runding laban sektor betanam betupi ulih meri penguntung ke mayuh ngagai sida iya,” ku Chee kadir.

Ku Chee kadir, Perintah Sarawak nyediaka mayuh bengkah peluang enggau bantu ngagai orang bekebun tauka bumai dikena nentuka Sarawak mengkang nyadi siti nengeri lumur satu ngasilka produk betanam betupi enggau pemakai.

Iya mega madahka, pengawa ke baka nya sekeda ari chara Perintah Sarawak ngurangka penyampau import asil betanam betupi enggau pemakai ari menua luar.

“Nya kebuah Perintah Sarawak seruran nginga chara dikena mantu orang bekebun sereta ngerembaika pengawa betanam betupi.

“Mensia mayuh patut meda pekara nya siti peluang ke manah enti sida deka ngaga pengawa ke baka nya enggau serius dikena ngulihka penatai pemisi diri empu lebih mayuh agi,” ku iya.

Ku Chee Kadir, program ke baka nya mega nyadi platform dikena ngerapitka kaul sereta kerejsama Opis Betanam Betupi enggau mensia mayuh, orang bekebun enggau orang nupi ikan ba kandang menua pesisir enggau menua ulu.

Kelimpah ari nya ku Chee Kadir, program nya mega dikena meri penemu senentang teknologi betanam betupi pemadu baru ngena licha, eksibisyen enggau model sereta demonstrasyen betanam betupi.

See author's posts


PUISI

Pudarnya ManisTamar
Manis tamar
dalam kemam lidah
tetap pudar rasanya
sama seperti jiwa
yang masih runtuh
mencari sosok ayah
di meja makan biar
sudah lima musim berlalu.
Bingit beduk dipalu
seiring azan sore
tidak mampu memecahkan sunyi
dalam kamar sukma
merindu kelibat ayah
menyenduk kasih masakan ibu.
Ramadan kali ini masih
berisi dengan sepi
ayah yang pergi sudah nyaman
dalam pelukan Illahi
di negeri abadi.
Nabillah Bolhassan
Universiti Teknologi Sarawak
Tangga Rumah Patah
Dalam kotak ingatan
terlihat segala gelap menjadi terang
susuk tubuh membelakang pandang
serak bonda meneriak
kayu api belum dicari
air tempayan setengah isi
perlahan ayah penuhi tuntutan
memikul perit di bahu
dapur berasap kembali.
Usai Subuh kuali berkelahi
bau tumis sambal kering
mengikat kain batik
geraknya dalam malap cahaya
tangkas lantai berbunyi
sejadah sudah bersidai
ampaian kasih bonda penuh
mencelik hujung Syaaban.
Bermusim bonda pulang
tinggal tergantung sepi kenang
tatkala melintas tadi senja
tangga patah belum berganti batu
sejadahnya menadah hiba tumpah.
Dalia Kasim
Kuching, Mac 2023.
Satu Penantian
Hari demi hari
berlalu sepi
ku disini setia menanti
hadirmu hanya setahun sekali
kupanjatkan syukur ke hadrat ilahi
diberi kudrat untuk memuliakanmu lagi.
Ahlan Ya Ramadan,
Bulan penuh keberkatan
yang dinanti-nantikan
tasbih dan tahmid suci
pasti menjelari dinihari
dengan ayat-ayat suci
menjadi pedoman
mengabidkan diri.
Sapinah Abd. Nasir
IPG Kampus Rajang
See author's posts


Sarawak sasar 50 pingat emas

SUKMA… Pelancaran Countdown Route To Victory Sukma XX, MSN 2022 di UCSI Hotel Kuching.

SARAWAK menetapkan sasaran 50 pingat emas pada Sukan Malaysia (SUKMA 2022) ediso ke-20 yang bakal berlangsung September depan di Kuala Lumpur.

Menteri Belia, Sukan dan Pembangunan Usahawan Dato Sri Abdul Karim Rahman Hamzah berkata, ia selari dengan sasaran Sarawak memburu gelaran juara.

Katanya, jika dilihat pada SUKMA sebelum ini, bagi sebuah negeri untuk muncul juara mereka mesti memperoleh lebih daripada 50 emas.

“…Dan Sarawak boleh muncul sebagai juara keseluruhan jika mampu memperoleh 50 pingat emas.

“Sasaran sebenar, akan kita umumkan sebelum para kontijen kita berlepas ke Kuala Lumpur nanti,” jelas Karim ketika sidang media selepas Pelancaran Countdown Route To Victory Sukma XX, MSN 2022 di UCSI Hotel Kuching, semalam.

Jelas beliau, Sarawak akan menghantar lebih 1,000 atlet termasuk pegawai-pegawai sukan pada temasya sukan SUKMA nanti.

“Sebanyak 700 ke 800 atlet adalah para atlet yang akan bertanding dalam pelbagai acara sukan,” ujarnya.

Oleh AZREEN KERIA

See author's posts


Misi SUFC terencat

SKUAD Selangor FC 2 telah menyekat kemaraan Sarawak United FC (SUFC) untuk merampas kembali kedudukan di takhta Liga Premier apabila mencatat keputusan seri 1-1 pada aksi di Stadium Bola Sepak Kuala Lumpur di Cheras malam semalam.

Tatkala barisan pemain SUFC yang dipimpin penolong ketua jurulatih, Safri Amit itu buntu memburu jaringan untuk menyamakan kedudukan mujurlah pemain gantian, Abdul Rahim Abdul Razak muncul wira SUFC apabila berjaya menjaringkan gol pada minit ke-87 sekurang-kurangnya satu mata untuk dibawa pulang ke Kuching.

Gol tersebut dihasilkan selepas pemain tengah SUFC, Lee Chang Hoon melakukan lorongan kepada Abdul Rahim dan mudah untuk beliau merembat masuk bola dan menewaskan penjaga gol Selangor FC 2, Sikh Izhan Nazrel Sikh Azman.

Sebelum itu selepas empat minit memasuki babak kedua, SUFC tersentak dengan jaringan yang dilakukan pemain gantian Selangor FC 2, Saravanan Thirumurugan minit ke-49 selepas menerima hantaran cantik daripada Muhammad Khairi Suffian di dalam kotak penalti.

Tersentak dengan gol itu, SUFC pantas melancarkan gerakan balas sebelum penyerang import dari Korea Selatan Lee Chang-hoon terlepas peluang keemasan meledak gol pembukaan apabila rembatan ‘first timer’ dari luar kotak penalti sedikit melewati palang gol Selangor FC 2.

Kedua-dua pasukan saling berbalas serangan, dengan kedua-dua barisan pertahanan mereka dipaksa bekerja keras menangkis percubaan ke arah pintu gol.

Penjaga gol Selangor FC 2, Sikh Izhan Nazrel Sikh Azman wajar diberi pujian apabila bertindak berani dan cemerlang menidakkan beberapa percubaan berbahaya pasukan lawan dalam usaha memastikan gawang dari dibolosi.

Bagaimanapun, sedikit kealpaan barisan pertahanan Selangor FC 2 membawa padah apabila SUFC bijak menghidu ruang untuk meledak gol penyamaan hasil percubaan pemain gantian Abdul Rahim Abdul Razak pada minit ke-87 yang menerima lorongan Lee Chang Hoon dari luar kotak penalti.

Keputusan tersebut menyaksikan kedua-dua pasukan sekali lagi terpaksa berpuas hati mengutip satu mata selepas mencatat keputusan sama pada aksi pusingan pertama liga, bulan lepas.

SUFC kini menduduki ditangga ketiga Liga Premier dengan mengumpul sebanyak 28 mata di belakang pendahulu liga, Negeri Sembilan FC (29 mata) dan Terengganu FC II (28 mata).

Manakala Selangor FC 2 menduduki tangga kelima liga dengan mengumpul 22 mata selepas mengharungi 16 perlawanan.

SUFC pada perlawanan selepas ini akan menanti kunjungan Perak FC II pada 15 Ogos (Ahad) yang dijangka berlangsung di Stadium Bola Sepak Kuala Lumpur, Cheras.

Oleh ADI SAFARMAN

See author's posts


Beteleba idup niti jalai pengamat

BALA anak kitai Iban sigi diajar apai indai kenyau ari mit enda tau bula. Mali kitai bula, anang sekali-kali bula, pia ku sida niang apai, niang indai menya.

Tu endang amat, laban tu meh utai dibekal apai indai sepengudah anak sida nemu bejaku lalu mereti jaku ajar.

Ungkup bala orang Kristian, tu kena nambahka ajar ari pengarap nya, kelebih ajar dalam Injil ti nagang semua orang Kristian enda tau bula kelimpah ari jaku tagang bukai ti enda ngasuh kitai ngereja pengawa jai baka enchuri, butang, munuh orang enggau penyai bukai.

Pemula tu siti pengawa enda manah laban pangki enggau pangka pemula tu balat amat enti iya nya besangkut paut enggau pekara besai. Ambika banding, enti nya pemula pasal pekara orang parai, orang deka nemuai, orang deka ngatur pengawa besai baka gawai enggau pengerami tauka sebarang pemula ti bisi kait tauka sangkut paut enggau orang mayuh, orang besai pangkat tauka sebarang pemula ti bisi sangkut paut enggau mensia mayuh.

BESAI PANGKA

Balat mega pangka enti pemula nya siti petenah baka madahka orang bisi butang, iya nya bini orang beleman enggau lelaki ti ukai laki iya sereta agi meruan bisi bini. Pemula tu balat besai sengki, pangki enggau pangka iya laban nya balat ngemaluka sereta ngerusakka pengidup orang ti dipetenah tauka dipadah bisi butang. Tu meh siti pemula ti ditagang sereta deka ditunggu sereta ditinggang enggau ukum bukai nitihka adat asal kitai Iban ba rumah panjai munyi ti deka dipadah aku udah tu lagi.

Kelia, maya menua agi siga sereta agi meruan bisi munsuh tau datai nyerang, endang enda tau sekali-kali nempa cherita bula, iya nya cherita pasal orang bisi deka datai nyerang. Utai tu kala nyadi, tang lebuh cherita ti ditusui orang nya endang nyengala bebatang bisi ga orang enda pechaya lalu ngumbai tudah ke nusui cherita nya bula.

Ba adat asal orang menua ribai, sida tau bula sehari dalam setaun, iya nya kena 1 April  laban hari nya diberi nama April’s Fool. Tu hari semua diberi lisin tauka kemendar bula, tang mayuh orang ngena enggau jalai salah tauka salah kena hari tu. Di Kanowit kena 1 April 1984 suba, siku pemesai ari sebengkah opis perintah bisi ditangkan tuan DO enggau jaku laban bisi nyadung notis ngagai sebuah sekula madahka Datin Patinggi Puan Sri Laila Taib (dudi ari tu iya bulih gelar Datuk Amar), iya nya bini Kepala Menteri maya nya, Datuk Patinggi Tan Sri Abdul Taib Mahmud (diatu Gabenor Tun Pehin Sri), ti deka datai nemuai ngagai sebuah sekula primari St Francis Xavier ti semak pasar Kanowit kena 7 April iya nya seminggu pengudh 1 April. Surat madah berita nya pan ngena pala rasmi opis nya. Nama agi deh, nyau baka kalat bala sida tudah kepala pengajar enggau bala pengajar sereta orang bukai ba sekula nya.

Semadi sida nanya pemetul nya ngagai opis DO baru sida nemu nya utai bula. Tu sigi chunto pengawa bula besai ti enda patut dikena kitai betundi. Uchak ke nyadung berita nya pan bisi mega kena tangkan enggau jaku sereta ditangkan enggau surat ari tuan DO Kanowit maya nya niang Empeni Lang. Penulis nemu pekara tu laban maya nya nyadi kepala pengajar ba SMK Sedaya di Kanowit.

Nyadi tu siti chunto pemula besai. Kebuah besai laban iya besangkut paut enggau sebuah sekula sereta bini kepala menteri.

Mayuh agi chunto enggau banding pemula. Ba rumah panjai kami kelia endang suah bendar bala sida ke tuai bebanding sereta belabanka pemula. Tang tu endang kena betundi, laban enggai alah laban pangan, bisi ga tuju iya ngasuh ketawa.

DITEMU LANDIK BULA

Ambika banding, siku orang tuai kelia endang ditemu landik nusui utai bula. Sekali sebedau aum rumah panjai, iya madah bisi sekali kala nyelam ba Lubuk Labang dalam Batang Krian lalu madahka diri berekak enggau baya. Rauh-rauh baya dikerebuk iya leka mata, ku apai tuai nya. Nyadi bisi aya siku nimbal cherita nya madahka diri kala migo, iya nya nenggau ai ngena pigo ba siti sungai ke benama Sungai Engkala ti benangaka Batang Krian. Lebuh migo nya, iya bisi meda ai nyegang ari ulu nanga sungai nya. Lebuh iya ngelawa nanga sungai nya iya meda siku ular Sawa enda ulih mindah laban lekat ba nanga sungai ngujungka ai enda ulih rarat empa pemesai. Tu pemula kena betundi aja tang nadai pangki besai ba pengidup orang siku-siku tauka ba pengelikun menua.

Agi bisi siti pemula, seduai menyanak sama nyelam ngiga ikan ba ungkap. Apai iya dudi mimit pansut. Lebuh ditanya anak iya nama kebuah laun bendar pansut, tang nadai ga bulih ikan, apai iya madah iya ngetu makai kampua mee dulu laban dalam ungkap ai din, bisi kedai kupi nyual mee, ku iya.

Udah nya anak iya nyelam baru, tang bisi tepantup mimit pala ba kayu dalam ai lalu bedarah. Udah nya iya pan ngechul pansut. Ditanya apai iya nama kebuah pala bedarah. Dia anak iya nyaut madah kena palu orang nyual mee kampua laban apai iya enda mayar makai mee ba kedai dalam ungkap din sebedau nya. Tu pan pemula kena ngasuh ketawa.

Bisi ga orang bula dikena beduan sekeda orang ti amu. Kenu ku cherita nya, orang tuai nya bisi kala udah dikemulaka siku nembiak dalam dua taun dulu ari nya. Nyadi iya madahka diri baru pulai bejalai nimbak ngagai adap menua dikumbai Sebirung. Cherita tu nyadi urung taun 1972 suba lebuh menua nya agi apin bisi jalai ke meruan – enda baka diatu laban udah bisi jalaI SALCRA. Apai tuai orang nya madah keranji kunsi bala sida ke alai iya nusui cherita nya benung lebat endar lalu udah tau ditiki. Nya alai ninga nya bala sida ti alai iya nusui nya amat gaga bendar ati. Sida tiga iku diri menyadi nya lalu berumban ngabas keranji munyi ti udah dipadah apai tuai orang nya tadi. Sida tiga nya endang besikap bebaika ma ti besai laban ngadang mai buah keranji chukup mayuh. Pagi nya sida beguai bejalai nuju tunga pun keranji ti disadang bebuah nya. Sida datai ba pun keranji nya pengudah bejalai lebih ari dua jam. Palik kiba, palik kanan ngagai semua tiga pun keranji nya, amat bisi bebuah tang agi puda. Akai rai, chukup pedis ati sida tiga tegal udah dikeduan apai tuai orang nya tadi. Tang siku ari sida tiga nya nemu apai tuai nya endang sigi malas pemula iya bisi dua taun dulu ari nya. Bula kena malas pemula meh reti cherita tu.

TUGUNG PEMULA

Nyadi enti orang siku-siku nya semampai ditemu bula, iya nya ukai bula kena betundi lebuh bisi aum, orang rumah panjai bisi siti jalai ngukum iya. Orang nya deka ditugung orang tegal bula. Tugung nya digaga ari papung kayu. Semua orang mansa tugung nya bela nambah pemayuh papung kayu, bela nikau ngagai tugung awakka tugung nya majak tinggi, majak mayuh.

Tugung pemula nya siti utai ti balat ngemaluka orang ti bula nya. Ukai iya aja ti malu, tang bala sida sebilik enggau bala peturun iya dudi hari pan malu. Orang ti ditugung nya dikesema orang menua nya.

“Nya tugung pemula sanu,” ku orang lalu nyebut nama orang ti empu tugung.

Tu siti utai balat ngemaluka orang nya, sereta enggau bala sida sebilik bukai. Nya alai enti nyema orang nya  ditugung endang amat besai sereta bisa meh pemula iya. Nyangka pemula nya udah balat ngerusak pengidup ruang bilik orang bukai, ngeregau pendiau, pengelikun enggau pengelantang mensia mayuh sereta pangka ti kurang lebih bakanya.

Berindik sereta bepun ari tu kitai Iban bisi jaku, ‘anang bula, enggaika ditugung’.

See author's posts


Manchester United kembali bersaing

OLE Gunnar Solskjaer memberi penghormatan kepada naluri penyudah Anthony Martial setelah hatriknya memberikan Manchester United mencatat kemenangan mudah 3-0 ke atas Sheffield United semalam.

Martial menyumbat dua kali dalam separuh pertama sekali gus melengkapkan hatrik senior pertamanya selepas rehat  di Old Trafford.

Penyerang antarabangsa Perancis itu merupakan pemain United pertama menjaringkan hatrik dalam Liga Perdana sejak Alex Ferguson bersara sebagai pengurus mereka pada 2013.

Tindakan hero mencuri perhatian daripada rakan sepasukan United, Paul Pogba, yang membuat permulaan pertamanya sejak 30 September.

Anak-anak buah Solskjaer yang tidak tewas dalam 13 perlawanan terakhir mereka, kekal di tempat kelima, tetapi mereka kini hanya berada dua mata di belakang Chelsea di tempat keempat,yang akan menghadapi Manchester City hari ini.

Kemenangan pertama United sejak ‘lockdown’ Covid-19 adalah wajar dan Solskjaer mencadangkan peranan Martial di dalamnya adalah disebabkan kerja keras di padang latihan.

“Sangat gembira untuk Anthony. Jaringan ketiga adalah gol yang bagus tetapi bagi saya yang pertama dan yang kedua lebih baik,” katanya.

“Dia berada di dalam kotak penalti, siap untuk bertindak. Kami telah mengusahakannya lebih kerap masuk ke dalam kotak penalti dalam situasi itu dengan lebih kerap.

“Di depan gol dia menunjukkan ketenangan. Gol pertama sangat penting, cara dia berpusing dan meletakkan diri dalam posisi untuk menjaringkan gol hasil hantaran lintang.

“Saya sangat senang dengan itu. Dia dalam prestasi baik.”

“Saya fikir kami mengawal permainan. Paul dan Bruno menunjukkan kualiti dan sangat menarik bagi kami untuk bekerja dengan bakat seperti ini,” kata Solskjaer.

“Kadang-kadang bola sepak itu sangat bagus. Kami boleh dan seharusnya menjaringkan lebih banyak gol.” tegasnya lagi.- AFP

See author's posts


Mayat lelaki terapung ditemui

BETONG: Seorang lelaki ditemui mati terapung di dalam parit ladang sawit Nanga Ban dalam kawasan ini, pagi semalam.

Ketua Polis Daerah Betong, DSP Zamry Ali berkata, mayat lelaki tersebut ditemui penduduk Rumah Panjang Nanga Ban sekitar 9.30 pagi yang kemudiannya bertindak memaklumkan penemuan tersebut kepada menantu si mati.

“Pengadu (menantu si mati) pergi ke tempat kejadian berkenaan untuk melihat dan seterusnya mengecam bahawa mayat berkenaan adalah bapa mertuanya.

“Perkara ini segera dilaporkan kepada pihak polis dengan hasil siasatan awal di lokasi kejadian mendapati mayat si mati berada dalam keadaan terapung dengan bahagian muka menghadap ke dalam air,” kata beliau.

Zamry turut memberitahu, tiada saksi bagi kejadian kes berkenaan dengan menantu si mati memberitahu bahawa bapa mertuanya itu keluar dari rumah pada petang Ahad lepas dan kaki botol.

Malah, pengadu kata beliau juga turut menyatakan bahawa bapa mertuanya itu ada pergi ke Rumah panjang Pok yang terletak tidak jauh dari rumah panjang mereka untuk melawat orang yang meninggal dunia.

“Mayat berkenaan diangkat ke darat oleh pihak polis dengan pemeriksaan awal mendapati bahawa tiada sebarang kesan pergelutan dan tindakan perbuatan jenayah dikesan pada tubuh badan si mati.

“Pemeriksaan lanjut pihak polis di kawasan kejadian juga mendapati tiada sebarang alat atau benda tajam dijumpai berhubung kes penemuan mayat mangsa berkenaan,” ujarnya.

Zamry berkata, mayat si mati dihantar ke Hospital Betong bagi tujuan bedah siasat untuk mengenal pasti punca kematian dengan kes ini diklasifikasikan sebagai mati mengejut (SDR).

Oleh Valentine Ngumbang

See author's posts


MRSM Mukah sasar jadi Sekolah Terbaik Sarawak 2023

Di dalam usaha untuk memberi pendidikan yang terbaik buat semua pelajarnya,  Maktab Rendah Sains MARA Mukah( MRSM Mukah) telah meletakkan sasaran untuk menjadi sekolah  terbaik di negeri ini menjelang tahun 2023.

Visi tersebut telah diluahkan oleh Pengetuanya, Zuraida Zaidi yang percaya ia boleh dicapai dengan kerjasama yang jitu dalam kalangan warga kolej,  masyarakat serta  agensi-agensi kerajaan dan swasta.

Menurut beliau, adalah penting untuk membuat sasaran ini demi untuk meniup semangat para pelajar dan keseluruhan warganya, termasuk ibu bapa.

“Diharapkan keseluruhan warga MRSM Mukah, para pelajar, para guru, para staf, dan ibu bapa akan menganggap ini  sebagai  satu wawasan atau visi bersama, dan bekerjasama  ke arah merealisasikannya,”  katanya.

Selain daripada penglibatan warga MRSM katanya, beliau juga berharap mendapat sokongan daripada komuniti setempat termasuk jabatan/agensi atau mana-mana pihak yang ingin menyumbang ke arah itu.

“Memang ada yang merasakan mungkin ia sesuatu yang agak ‘ bercita-cita tinggi’ namun saya secara peribadi merasa kita harus berbuat sesuatu untuk menaikkan MRSM Mukah ke tahap yang setinggi mungkin, dan saya rasa untuk menjadi ‘sekolah terbaik di Sarawak’ menjelang tahun 2023,  boleh dilakukan dengan sokongan semua pihak.  Kalau kita tak buat sekarang,  bila lagi? Saya ingin memulakannya,” ujar dia lagi.

Untuk tujuan itu, ujarnya kaedah analisa `SWOT (kekuatan, kelemahan, peluang, ancaman)’  perlu diadakan bersama ibu bapa untuk mendapatkan cadangan dan persepsi komuniti terhadap MRSM Mukah.

“Dalam Fasa Pertama,  MRSM Mukah menyasarkan Program Akademik dan Program Kepimpinan. Banyak program akademik akan dijalankan, antaranya, pencerapan guru, kursus untuk guru dan program mentoring, dengan program kepimpinan pelajar akan dijalankan secara berperingkat,”tambahnya.

Fasa Kedua, katanya, mereka akan menyasarkan Program Pembangunan Fasiliti seperti landskap dan sebagainya.

“Dalam fasa ini, program Akademik dan kempimpinan  juga akan terus berjalan  dengan rancak seperti dirancang. Dalam masa yang sama pelajar  juga dihantar untuk mewakili MRSM Mukah dalam program-program di peringkat antarabangsa,”  tambahnya.

Sasaran untuk Fasa Ketiga pula  adalah Program Joyous Campus yang merangkumi menaik taraf asrama ke taraf lima bintang untuk keselesaan pelajar.

Justeru beliau  mengharapkan kerjasama daripada Badan Muafakat dari segi sokongan dan dana untuk menjayakan visi atau hasrat berkenaan.

Beliau juga mencadangkan pihak Badan Muafakat mengadakan lawatan ke asrama sekolah-sekolah lain seperti ke MRSM Parit dan sebagainya yang menjuruskan ke arah menceriakan dan untuk kecemerlangan  MRSM itu.

Kolej yang berada kira-kira dua kilometer dari Pusat Bandar Mukah ini kini sudah berusia sepuluh tahun, dan telah menunda Sambutan Ulang Tahun Ke-10 yang seharusnya diadakan pada tahun lepas kepada tahun ini.

Walau bagaimanapun, kelangsungannya kelak akan tergantung kepada keadaan semasa berikutan Krisis Covid-19 yang sedang melanda negara dan seluruh dunia kini

Sementara itu, Badan Muafakat Maktab Rendah Sains MARA Mukah (Muafakat MRSM Mukah) telah mengadakan Mesyuarat Agung Tahunan (MAT) yang akan menyaksikan pemilihan Ahli Jawatankuasa pada bulan Mei depan ( dijangka pada 7 Mei 2021).

Oleh HENRY B SIYU

See author's posts


Debaran menanti pengumuman 31 calon GPS hari ini

KUCHING: Gabungan Parti Sarawak (GPS) hari ini mengumumkan senarai penuh 31 calon yang akan bertanding untuk Pilihan Raya Umum ke-15 (PRU-15).

Berdasarkan jemputan media, majlis penyerahan watikah kepada calon itu diadakan di Ibu Pejabat Parti Pesaka Bumiputera Bersatu (PBB) di Jalan Bako, Petra Jaya pada jam 9.30 pagi ini.

Tumpuan sudah pasti muka baharu dan mereka yang bertukar kawasan untuk bertanding.

Sumber memberitahu Utusan Sarawak, beberapa muka baharu dijangka ditampilkan oleh empat anggota parti dalam GPS iaitu Parti PBB, Parti Rakyat Sarawak (PRS), Parti Demokratik Progresif (PDP) dan Parti Rakyat Bersatu Sarawak (SUPP).

Antaranya untuk mengisi tempat calon gabungan itu yang tewas pada PRU-14 empat tahun lalu selain beberapa penyandang kerusi Parlimen berundur untuk memberi laluan kepada muka baharu.

Antara tumpuan ialah penganti Dato Sri Wan Junaidi Tuanku Jaafar, 77, yang sudah melahirnya hasrat untuk berundur, bagi kerusi Parlimen Santubong.

Apakah benar penyandang kerusi Batang Sadong, Datuk Sri Nancy Shukri, 61, akan berpindah ke Santubong seperti yang tular di media sosial? Persoalan ini akan terjawab hari ini.

Perhatian juga pasti terarah ke kerusi Parlimen Puncak Borneo yang disandang oleh Datuk Willie Mongin,47, sama ada dipilih untuk mempertahankan kerusinya itu atau PBB memilih calon baharu.

Willie memenangi kerusi Parlimen Puncak Borneo sebagai calon Parti Keadilan Rakyat (PKR) pada PRU-14 2018, tetapi diterima menganggotai PBB 6 Ogos lalu tanpa sebarang komitmen.

PRS pula dikatakan sudah selesai memuktamadkan senarai calon setelah berdepan masalah pada peringkat awal.

Pada PRU-14, PRS bertanding di enam kerusi Parlimen tetapi tewas di tiga kawasan iItu Lubok Antu, Selangau dan Julau. Ia menang kerusi Parlimen Hulu Rajang, Kanowit dan Sri Aman.

SUPP pula dijangka menampilkan tujuh calon termasuk beberapa muka baharu dalam usaha merampas semula kerusi yang ia tewas sebelum ini iaitu kerusi Parlimen Sarikei, Sibu, Lanang, Miri, Bandar Kuching dan Stampin.

Semua enam kerusi bandar itu dimenangi pembangkang pada PRU-14 selain kerusi Parlimen Lubok Antu, Mas Gading, Puncak Borneo, Saratok, Julau dan Selangau.

Pada PRU-14, PBB bertanding di 14 kerusi Parlimen (menang 13 kerusi),

SUPP (7) tapi cuma menang satu, PRS (6) menang tiga dan PDP (4) menang dua.

See author's posts


PUWaS bantu usahawan wanita tercicir

KUCHING: Kementerian Kebajikan, Kesejahteraan Komuniti, Wanita, Keluarga dan Pembangunan Kanak-Kanak telah mengadakan Task Force Program Pendaftaran Perniagaan dan Lesen Dagangan Usahawan Wanita Sarawak (PUWaS) untuk membantu usahawan wanita tercicir daripada menerima bantuan kerajaan.

Menterinya, Dato’ Sri Fatimah Abdullah berkata, ia merupakan satu langkah proaktif kolaborasi Jabatan Wanita dan Keluarga Sarawak (JWKS) bersama Perindustrian dan Pembangunan Usahawan (MINTRED), Pihak Berkuasa Tempatan (PBT), Lembaga Hasil Dalam Negeri (LHDN) dan pejabat daerah.

“Fokus utama adalah konsultasi pendaftaran perniagaan dan lesen dagangan yang disyaratkan oleh agensi berkaitan, bagi membolehkan usahawan wanita mendapatkan lesen dan permit.

“Usaha ini untuk membantu usahawan wanita yang tercicir daripada Bantuan Khas Sarawakku Sayang (BKSS) 2.0 dan Geran Khas Prihatin (GKP) yang mensyaratkan pemohon memiliki lesen dan permit perniagaan kerana kita menyedari ramai usahawan wanita tercicir daripada menerima bantuan tersebut ekoran tidak memiliki lesen dan permit perniagaan,” katanya.

Beliau berkata demikian pada sambutan Hari Wanita peringkat Sarawak tahun 2020 bertempat di Pusat Konvensyen Borneo Kuching, Sabtu lalu.

“Program ini mendapat sambutan yang menggalakkan, sejak 9 Julai sehingga 24 Ogos lalu, sebanyak 4,190 permohonan pendaftaran program PUWaS bagi seluruh Sarawak diterima.

“Setakat ini, sebanyak tiga sesi dilaksanakan dan program ini akan diteruskan di daerah lain,” jelasnya.

Tambahnya, geran tersebut bermula dengan RM500,000 untuk 2018, RM1 juta untuk 2019 dan seterusnya RM2 juta untuk 2020 bertujuan untuk memperkasakan lebih ramai wanita dalam bidang ekonomi.

“Pada tahun ini, disebabkan pandemik Covid-19, kementerian mendapat kelulusan Ketua Menteri untuk menukarkan geran tahun ini kepada bentuk tunai sebagai modal pusingan bernilai RM2,000 bagi setiap usahawan wanita Sarawak yang perniagaannya terjejas semasa Perintah Kawalan Pergerakan (PKP) dan Perintah Kawalan Pergerakan Bersyarat (PKPB).

“Perubahan dalam pendekatan pemberian geran adalah hasil survei yang dijalankan ke atas 415 responden usahawan wanita, yang mana survei menggambarkan bahawa ramai usahawan wanita terkesan semasa PKP dan modal pusingan perniagaan amat diperlukan pada waktu ini

“Dengan perubahan pendekatan ini, geran RM2 juta akan memanfaatkan seramai 1,000 usahawan wanita bagi tujuan meneruskan perniagaan mereka setakat 30 Julai lalu, JWKS menerima sebanyak 10,921 permohonan untuk geran khas usahawan wanita,” ujarnya.

Oleh Zarina Abdullah

See author's posts


Dua penagih terjun parit ditangkap

NIBONG TEBA:  Dua penagih dadah yang sedang menaiki sebuah motosikal bertindak terjun ke dalam parit dipenuhi pokok kiambang selepas mereka terserempak dengan penguat kuasa Agensi Antidadah Kebangsaan (AADK) Seberang Perai Selatan (SPS) yang membuat rondaan di kawasan Nibong Tebal, di sini Khamis lepas.

Pengarah AADK Pulau Pinang Elmariah Chung berkata, dua lelaki berusia 40-an itu dilihat dalam keadaan mencurigakan dan penguat kuasa AADK SPS mengekori sebelum mengarahkan mereka berhenti namun mereka bertindak meninggalkan   motosikal dan melarikan diri ke dalam parit yang dipenuhi pokok kiambang.

“Dalam kejadian pada 9 pagi itu, penguat kuasa AADK mengarahkan dua lelaki itu untuk naik semula ke tepi jalan namun hanya penunggang sahaja berbuat demikian. Selepas 30 minit memujuk seorang lagi lelaki masih tetap enggan naik sehingga pihak kami menelefon talian kecemasan untuk memohon bantuan Angkatan Pertahanan Awam (APM).

“Pihak kami dengan bantuan APM berjaya menyelamatkan lelaki itu dengan menarik dia ke tebing menggunakan pelampung. Ujian air kencing mendapati dua lelaki tersebut positif dadah jenis morfin, sebab itu mereka terjun ke dalam parit penuh pokok kiambang berkenaan bagi mengelak ditahan,” katanya dalam kenyataan di sini semalam.

Katanya, mereka disiasat mengikut   Seksyen 3(1) Akta Pemulihan Dadah 1983, jika disabitkan kesalahan boleh dihukum menjalani pemulihan di institusi Pusat Pemulihan Penagihan Narkotik (Puspen) selama dua tahun atau pemulihan dalam komuniti selama dua hingga tiga tahun. – Bernama

See author's posts


Agong cemar duli ziarahi dua veteran tentera

KUANTAN: Yang di-Pertuan Agong Al-Sultan Abdullah Ri’ayatuddin Al-Mustafa Billah Shah berkenan mencemar duli menziarahi dua veteran Angkatan Tentera Malaysia (ATM) yang uzur di Sungai Lembing di sini semalam, bersempena Hari Pahlawan baru-baru ini.

Pada ziarah pertama, Yang di-Pertuan Agong yang merupakan Pemerintah Tertinggi ATM    berkenan bertanya khabar Dzulkifli Husain, 60, yang kini perlu menggunakan kerusi roda selepas kehilangan kaki kanan akibat kencing manis pada 2013 di rumahnya di Kampung Kolek.

Mengulas kunjungan Seri Paduka, Dzulkifli yang berkhidmat selama 13 tahun dalam Tentera Darat sejak 1979 berkata dia tidak menyangka Yang di-Pertuan Agong sanggup mencemar duli menziarahinya sedangkan dia “bukan bekas tentera berpangkat tinggi”.

“Ini adalah rezeki kami sekeluarga yang berpeluang menerima kehadiran Seri Paduka di rumah. Lebih tersentuh kerana Seri Paduka melihat sendiri keadaan saya yang sedang uzur,     menunjukkan betapa Tuanku begitu mengambil berat soal kebajikan bekas tentera.

“Saya memang terkejut kerana hanya mengetahui tentang keberangkatan Seri Paduka ke sini sekitar tiga hari lalu daripada pegawai polis dan sejak itu memang gementar menanti hari ini,” katanya ketika ditemui Bernama di rumahnya.

Selain Dzulkifli, Al-Sultan Abdullah juga berkenan mencemar duli bertanya khabar bekas anggota Tentera Darat Mohammad Awang Kechik, 80, yang sedang terlantar di kediaman menantunya di Felda Bukit Kuantan, di sini.

Anak kepada Mohamad Awang, Sabariah, 30, berkata keadaan kesihatan ayahnya yang menyumbang bakti dalam pasukan beruniform itu selama 15 tahun sejak 1962, mula merosot sekitar 2018 selepas kematian isteri setahun sebelumnya.

“Ketika ini saya yang menjaga ayah yang menghidap pelbagai penyakit termasuk kencing manis, darah tinggi, sakit jantung dan angin ahmar.

“Ketika menziarahi kami, Seri Paduka bertanya mengenai keadaan ayah saya dan bantuan yang pernah diterima olehnya. Saya amat bersyukur kerana sumbangan baginda sedikit-sebanyak meringankan beban kami sekeluarga,” katanya.

Pada ziarah itu,  Al-Sultan Abdullah yang memandu sendiri kenderaan baginda turut berkenan menyampaikan kurniaan termasuk kerusi roda, kipas angin dan lampin pakai buang kepada kedua-dua veteran tentera tersebut. – Bernama

See author's posts


Penduduk Rusia protes cara Putin tangani krisis politik

KHABAROVKS: Kira-kira 10,000 penduduk Rusia berarak di bandar Khabarovsk di timur negara itu bagi membantah cara Presiden Vladimir Putin mengendalikan krisis politik dalaman.Tunjuk perasaan yang diadakan setiap hari Sabtu sejak tiga minggu lalu itu tercetus selepas penahanan gabenor wilayah yang popular, Sergei Furgal, atas tuduhan membunuh dan kini semakin mendapat sokongan serta merebak ke wilayah lain.Penyokongnya menyifatkan penahanan itu bermotifkan politik, sekali gus mewujudkan masalah baharu kepada pentadbiran Putin yang masih bergelut dengan pandemik Covid-19.Gesaan menuntut Putin meletak jawatan bergema sebagai sokongan kepada Furgal yang dikatakan menjadi sasaran kerana menewaskan calon pilihan presiden dalam pemilihan pada 2018.Pihak berkuasa berkata sekitar 6,500 penunjuk perasaan berkumpul tetapi media tempatan melaporkan lebih 20,000 menyertai protes itu.Perarakan seumpama itu jarang berlaku di Rusia, sekali gus menyaksikan keretakan dalam pimpinan Putin yang semakin dikecam selepas meraih undi kontroversi yang memungkinkannya memegang kuasa hingga 2036.-AFP

See author's posts


Bursa Malaysia dibuka tinggi

KUALA LUMPUR: Bursa Malaysia dibuka tinggi pagi ini, meneruskan momentum peningkatan yang dicatatkan minggu lepas.

Pada jam 9.05 pagi, petunjuk pasaran FTSE Bursa Malaysia KLCI (FBM KLCI) mengukuh 3.52 mata kepada 1,556.17 berbanding 1,552.65 ketika ditutup Jumaat lepas.

Indeks utama dibuka 1.14 mata lebih tinggi pada 1,553.79.Pergerakan harga keseluruhan pasaran kekal positif dengan kaunter untung mengatasi rugi 303 berbalas 106, manakala 271 kaunter tidak berubah, 1,244 tidak diniagakan dan 23 yang lain digantung.

Jumlah dagangan ialah 460.23 juta saham bernilai RM182.23 juta.Dalam nota penyelidikannya, Malacca Securities Sdn Bhd berkata selepas lima hari berturut-turut mencatatkan peningkatan, ia berpendapat walaupun trend menaik masih utuh tetapi ia akan terkekang oleh situasi pandemik Covid-19 di seluruh dunia.

Ia menambah, meskipun pemulihan ekonomi global lebih baik daripada dijangkakan, para pelabur kini telah mengalihkan perhatian mereka kepada sekumpulan pendapatan korporat yang akan diumumkan di AS bagi menilai kesan pandemik berkenaan.

“FBM KLCI terus meningkat dan berlegar dalam zon positif sepanjang sesi urus niaga dengan indek utama mencatatkan keuntungan mingguan pertamanya dalam tempoh empat minggu.

“Langkah itu memungkinkan keuntungan seterusnya iaitu pada paras halangan 1,580 dan 1,590 manakala sokongan ditambatkan antara 1,510 dan 1,500,” katanya.

Dalam kalangan saham berwajaran tinggi, Tenaga dan Petronas Chemicals, masing-masing menokok empat sen kepada RM11.80 dan RM6.72, Public Bank naik dua sen kepada RM17.08 dan Hartalega lebih tinggi 30 sen kepada RM16.30.

Maybank kekal pada RM7.71.Saham paling cergas pula, Anzo mengukuh dua sen kepada 20 sen, Sino Hua-An naik 1.5 sen kepada 10.5 sen, Vivocom meningkat setengah sen kepada empat sen manakala DGB Asia dan Fintec Global, masing-masing tidak berubah pada tiga sen dan 7.5 sen.

Di papan indeks, Indeks FBM Emas mengembang 31.35 mata kepada 10,939.38, Indeks FBMT 100 melambung 31.20 mata kepada 10,791.77.54 dan FBM 70 meraih 65.89 mata kepada 13,393.59.

Indeks Shariah FBM Emas lebih tinggi 50.34 mata kepada 12,532.72 dan FBM ACE melonjak 98.72 mata kepada 6,839.53.

Mengikut sektor, Indeks Perkhidmatan Kewangan berkurangan 2.11 mata kepada 13,075.94, Indeks Perladangan jatuh 4.87 mata kepada 6,808.48, tetapi Indeks Produk dan Perkhidmatan Perindustrian meningkat 0.51 mata kepada 140.68.- Bernama

See author's posts


Pasangan negara genggam gangsa

NATASHA Mohamed Roslan dan Sin Li Jane meraih pingat gangsa acara beregu wanita Kejohanan Dunia 2022.

NATASHA Mohamed Roslan-Sin Li Jane memastikan kem boling negara tidak pulang tangan kosong apabila meraih pingat gangsa acara beregu wanita Kejohanan Dunia 2022 di Alabama, Amerika Syarikat, awal pagi semalam.

Menurut laman web Kejohanan Dunia, Natasha-Li Jane mengatasi cabaran sengit pasangan Colombia Juliana Franco-Clara Guerrero dengan kemenangan 235-204, 247-237 di Kompleks Konvensyen Birmingham Jefferson.

Dengan kemenangan itu, kedua-dua pemain terutama Li Jane berjaya melunaskan dendam terhadap Guerrero selepas tewas pada pusingan 16 terakhir perlawanan perseorangan wanita sebelum ini.

Natasha-Li Jane terlepas peluang merebut pingat emas selepas tewas kepada Denmark Mika Guldbaek-Mai Ginger Jensen 213-248, 215-225 pada pertembungan separuh akhir semalam.

Guldbaek-Ginger Jensen merangkul emas dengan menundukkan pasangan tuan rumah Julia Bond-Shannon O’keefe 199-184, 182-226, 226-177.

Natasha-Li Jane memulakan kempen mereka dengan menyingkirkan Taishaye Naranjo-Pamela Perez dari Puerto Rico 234-164, 203-178 pada pusingan 16 terakhir dan mengenepikan Denise Blankenzee-Samantha Greiner dari Belanda 259-144, 194-188 pada suku akhir.

Terdahulu, cabaran Malaysia dalam perseorangan lelaki terhenti di suku akhir apabila Muhammad Rafiq Ismail dan Timmy Tan masing-masing disingkirkan wakil Kanada manakala gandingan mereka dalam saingan beregu lelaki terkandas di pusingan 16 terakhir, tewas kepada tuan rumah.

Penampilan terbaik kem tenpin boling negara di Kejohanan Dunia adalah pada edisi Lahti 1997 di Finland, dengan Sharon Low-Daniel Lim merangkul emas acara beregu campuran manakala kali terakhir Malaysia memenangi pingat di Kaohsiung 2009 di Taiwan dengan dua gangsa.-Bernama

See author's posts


Indeks harga pengguna turun 1.4 peratus

KUALA LUMPUR: Indeks Harga Pengguna (IHP) Malaysia bagi Ogos 2020 turun 1.4 peratus kepada 120.1 daripada 121.8 pada bulan yang sama tahun lepas, menurut Jabatan Perangkaan semalam.

Ketua Perangkawan, Datuk Seri Dr Mohd Uzir Mahidin berkata, ia dipengaruhi oleh penurunan indeks pengangkutan (-9.9 peratus); perumahan, air, elektrik, gas dan bahan api lain (-3.0 peratus); pakaian dan kasut (-0.6 peratus) serta hiasan, perkakasan dan penyelenggaraan isi rumah (-0.1 peratus) yang menyumbang 45.7 peratus daripada keseluruhan wajaran.

Beliau berkata, bagaimanapun indeks makanan dan minuman bukan alkohol meningkat 1.3 peratus kepada 135.2 daripada 133.5 pada bulan yang sama 2019.

“Kumpulan ini menyumbang 29.5 peratus daripada keseluruhan wajaran IHP. Selain itu, pelbagai barangan dan perkhidmatan turut menunjukkan peningkatan 3.1 peratus diikuti komunikasi (1.6 peratus), kesihatan (1.1 peratus) dan pendidikan (1.1 peratus),” katanya dalam kenyataan semalam.

Beliau berkata, IHP tanpa bahan api kekal berada pada kadar positif iaitu 0.2 peratus pada Ogos 2020 berbanding Julai 2020.

IHP tanpa bahan api adalah meliputi semua barang dan perkhidmatan kecuali petrol tanpa plumbum RON95, petrol tanpa plumbum RON97 dan diesel, katanya.

Beliau berkata, purata harga petrol RON95 menunjukkan penurunan pada Ogos 2020 iaitu RM1.68 per liter daripada RM2.08 pada Ogos 2019.

Di samping itu, purata harga petrol RON97 susut kepada RM1.98 per liter daripada RM2.51 dan purata harga diesel turun kepada RM1.81 per liter daripada RM2.18 pada bulan yang sama tahun lepas, katanya.

Mohd Uzir berkata, indeks teras meningkat 1.1 peratus pada Ogos 2020 daripada bulan yang sama 2019.

Beliau berkata, antara kumpulan utama yang bertindak sebagai pendorong kepada kenaikan ini adalah pelbagai barangan dan perkhidmatan (3.1 peratus); komunikasi (1.6 peratus); kesihatan (1.1 peratus) dan pendidikan (1.1 peratus).

“Indeks teras meliputi barangan tidak termasuk item makanan segar dengan harga paling tidak menentu serta barangan dan perkhidmatan harga dikawal,” katanya.

Beliau berkata, walaupun perubahan IHP tahunan menurun, namun perubahan IHP bulanan meningkat 0.2 peratus daripada Julai 2020.

Peningkatan ini disumbangkan oleh pelbagai barangan dan perkhidmatan (0.7 peratus); pengangkutan (0.4 peratus); perumahan, air, elektrik, gas dan bahan api lain (0.2 peratus); makanan dan minuman bukan alkohol (0.1 peratus); minuman alkohol dan tembakau (0.1 peratus); kesihatan (0.1 peratus) serta restoran dan hotel (0.1 peratus), katanya.

Mohd Uzir berkata sementara itu, IHP bagi tempoh Januari hingga Ogos 2020 menurun 1.0 peratus daripada angka yang dicatatkan tempoh yang sama 2019.

Beliau berkata, penurunan ini dipengaruhi oleh pengangkutan (-10.0 peratus); pakaian dan kasut (-1.0 peratus) dan perumahan, air, elektrik, gas dan bahan api lain (-1.0 peratus).

“Indeks bagi semua negeri menunjukkan penurunan di antara -0.7 dengan -2.2 peratus bagi Ogos 2020 berbanding Ogos 2019. Penurunan tertinggi dicatatkan oleh Melaka 3 (-2.2 peratus) serta Sabah dan Wilayah Persekutuan Labuan (-2.2 peratus). Ini diikuti oleh Kedah dan Perlis (-2.1 peratus) serta Sarawak (-2.1 peratus,” katanya.

Beliau berkata bagaimanapun semua negeri mencatatkan peningkatan bagi indeks kumpulan makanan dan minuman bukan alkohol.

“Peningkatan tertinggi dicatatkan oleh Selangor dan Wilayah Persekutuan Putrajaya (2.3 peratus) diikuti oleh Johor (1.7 peratus), Terengganu (1.5 peratus), Perak (1.4 peratus), Negeri Sembilan (1.4 peratus) dan Pahang (1.4 peratus) yang turut melebihi paras nasional (1.3 peratus),” katanya.- Bernama

See author's posts


MENGAPRESIASI KHAZANAH WARISAN

WARISAN adalah sesuatu serlahan rakaman berkaitan sejarah, budaya, alam semula jadi dan nilai-nilai sesebuah masyarakat.

Ia mengkapsulkan roh dan semangat sesebuah negara atau negeri, atau masyarkat serta menyemat jati diri dan kedaulatannya.

Warisan adalah sumber kebanggaan kita dan merupakan aset yang menjadi daya tarikan bagi orang luar yang sanggup membayar untuk menyaksi dan menikmati nilai estetika di sebalik kewujudannya. Dalam konteks pelancongan warisan berupaya memberi sumber pendapatan.

Warisan sebenarnya merupakan fenomena yang agak tidak kukuh, justeru memerlukan usaha pemeliharaan dan pemuliharaan.

Sarawak, seperti juga tempat-tempat lain di muka bumi ini, memiliki warisan sendiri.

Malahan, warisan kita, identity kita, dan kebanggaan kita, kaya bukan sekadar pada sumber asli semula jadi malahan juga kaya dengan sejarah dan budayanya.

Perundangan warisan komprehensif

Atas kesedaran itulah Rang Undang-undangan Warisan Sarawak 2019 yang baharu telah diluluskan oleh Dewan Undangan Negeri pada 5 November 2019, bertujuan untuk memelihara dan memulihara warisan Sarawak secara komprehensif..

Di bawah perundangan yang diperbaharui itu skop warisan diperluaskan serta memperuntukkan kerangka yang jelas dalam pemeliharaan warisan seperti mewujudkan Majlis Warisan Sarawak, dan juga mewujudkan Dana Amanah bagi membantu pemilik sesuatu warisan bangunan atau monumen bersejarah atau tapak melalui bantuan kewangan.

Kini, ada juga warisan bawah perairan berkaitan pengendalian barang-barang yang tenggelam di bawah perairan yang boleh dilabelkan sebagai warisan di perut laut, mahupun di bawah danau atau logan, atau di perut sungai.

Khazanah warisan sedemikian tidak boleh diambil sembarangan dan di bawah akta yang relevan perbuatan mengambilnya dikira perlakuan mencuri.

Selain itu juga perundangan membela penjagaan dan perlindungan kearifan tempatan, termasuk pengiktirafan ekspresi kebudayaan tradisional masyarakat yang ada di Sarawak demi mengelak kepupusan, kerana pengekalan kepelbagai budaya amat relevan serta melindung dan memulihkan  warisan yang fragil untuk meletakkan Sarawak mendepani globalisasi.

Sokongan awam

Walaupun kehendak politik (political will) dikatakan penting, pemeliharaan dan pemuliharaan khazanah warisan perlu dilengkapi dengan sokongan awam.

Penyebaran maklumat untuk mewujudkan kesedaran dan apresiasi awam amat dituntut untuk menjurus ke arah usaha yang lebih genting.

Usaha dan kerjasama setiap warganegara secara peribadinya amat penting, dan usaha secara kumulatif amat bermakna dalam usaha melindungi warisan kita.

Aneka bentuk khazanah warisan

Khazanah warisan kita, sama ada dalam bentuk pemeliharaan dan pemuliharaan bangunan-bangunan lama seperti pejabat, masjid, kuil, gereja, menara, kubu, rumah kampung yang berakitektur unik, ataupun artifak-artifak dari pelbagai timbunan yang ditemui melalui arkeologi, memiliki unsur-unsur sejarah dan kesenian tersendiri yang menarik sekali.

Khazanah warisan alam semula jadi seperti Gua Mulu di Taman Negara Mulu, atau Gua Niah, Gunung Kinabalu – kesemuanya menyimpan seribu satu rahasia yang indah dan menarik dari aspek biodiversitinya, flora dan faunanya, serta latar sejarah yang estetik sekali.

Begitu juga dengan warisan anyaman, tenunan, pakaian, serta peralatan pelbagai guna seperti keris, pisau, parang, manik, mahupun peralatan permainan seperti layang-layang, atau peralatan yang digunakan untuk pertanian, penternakan dan perikanan pasti menyerlahi aneka budaya, aneka latar cerita serta aneka bentuk dan saiz yang berupaya menjadi rujukan yang berguna untuk kajian sosiologi.

Penutup

Fabrik kampung, bandar dan bandar raya bersejarah memiliki khazanah warisan yang tak terperikan dengan nilai ekonominya. Ini semua perlu difaktorkan dalam perancangan pembangunan bandar.

Imbangan antara perubahan dan pemuliharaan dan antara saingan dengan tekanan-tekanan yang kontradiktori berkemungkinan berlaku, seperti yang boleh kita lihat di serata dunia.

See author's posts


Nur Dhabitah tekad bukti pemilihannya berbaloi

NUR Dhabitah menyifatkan Sukan SEA sebagai pentas mengukur sejauh mana tahap kemajuan yang dicapai.

SUKAN SEA Hanoi di Vietnam pada Mei ini menjadi medan terbaik bagi penerjun wanita negara yang memiliki senyuman menawan, Nur Dhabitah Sabri untuk sekali lagi membuktikan keupayaannya dalam acara platform.

Nur Dhabitah menyifatkan Sukan SEA sebagai pentas mengukur sejauh mana tahap kemajuan yang dicapai selepas beliau mula memberikan tumpuan terhadap acara platform sebaik berakhir temasya Sukan Olimpik Tokyo 2020 pada Ogos tahun lepas.

Malah, peluang bergandingan semula dengan ratu terjun negara Datuk Pandelela Rinong Pamg dalam acara 10 meter (m) platform seirama wanita di Hanoi membakar lagi semangatnya untuk mempamerkan terjunan terbaik pada temasya dwitahunan itu yang bermula 12 hingga 23 Mei ini.

“Setelah sekian lama tidak beraksi dalam acara seirama bersama (Pandelela), saya sangat teruja sebenarnya dan mahu berikan yang terbaik dalam latihan untuk tingkatkan kemahiran dalam acara platform dan buktikan kepada diri saya sendiri yang saya semakin bagus dalam acara itu.

“Harapan saya terhadap gandingan ini (bersama Pandelela) ialah untuk terus kerja keras bersama, mempunyai komunikasi yang baik dan seronok dalam pertandingan,” kata pemenang pingat emas 3m papan anjal seirama campuran Kejohanan Terjun Piala Asia 2019 itu ketika dihubungi Bernama.

Gandingan Pandelela dan Nur Dhabitah dalam acara 10m platform seirama bukanlah sesuatu yang baharu kerana sebelum ini mereka pernah memenangi pingat gangsa pada Sukan Komanwel Glasgow 2014 dan pingat perak pada Siri Terjun Dunia FINA keempat di Windsor, Kanada pada 2017.

Acara platform juga bukan asing bagi Nur Dhabitah apabila pada penampilan sulungnya di Sukan Olimpik 2016, beliau yang ketika itu berumur 17 tahun, berjaya ke final acara 10m platform individu wanita dan menamatkan saingan di tempat kesembilan, sementara Pandelela di kedudukan ke-11.

Nur Dhabitah yang lebih memberi fokus terhadap acara papan anjal sebelum ini dipilih untuk bergandingan bersama Pandelela bagi mengisi kekosongan ditinggalkan bekas penerjun negara Datuk Leong Mun Yee yang bersara pada Disember tahun lepas.

Nur Dhabitah yang juga pemenang pingat perak dan gangsa Sukan Asia 2018, masing-masing dalam acara 3m papan anjal seirama dan 3m papan anjal individu, menjadi pilihan setelah berjaya menambat hati jurulatih negara, Li Rui dengan prestasinya sepanjang tempoh persediaan ke Hanoi.

“Saya akan cuba yang terbaik (untuk mendapatkan pingat emas), saya rasa semua penerjun akan melakukan yang terbaik untuk mencapai kesemua sasaran lapan pingat emas dan kami akan bekerja keras ke arah itu,” katanya yang turut akan beraksi dalam acara 1m papan anjal individu wanita di Hanoi.

Lapan acara terjun dipertandingkan pada Sukan SEA Hanoi adalah 10m platform seirama lelaki dan wanita, 3m papan anjal seirama lelaki dan wanita, 3m papan anjal individu lelaki dan wanita serta 1m papan anjal individu lelaki dan wanita.

Nur Dhabitah mengakui ‘kebebasan’ yang kembali dinikmati dalam tempoh fasa peralihan ke endemik selepas lebih dua tahun berhadapan dengan cabaran pandemik Covid-19 memberi kegembiraan kepada dirinya dalam menjalani kehidupan sebagai atlet.

“Impak positif daripada keadaan sekarang ialah jika kita tertekan disebabkan penat menjalani latihan dan sebagainya, kita tidaklah hanya duduk dalam bilik saja, keadaan menjadi lebih baik sekarang,” katanya yang dihimpit perasaan tertekan dalam persediaannya ke Sukan Olimpik Tokyo.

Perasaan tertekan itu dirasainya apabila tidak dapat berjumpa dan mempunyai masa berkualiti bersama keluarga susulan berada dalam gelembung sukan menjelang temasya sukan berprestij tersebut. – Bernama

See author's posts


GPS komited bangunkan Sarawak

SEBUYAU: Kerajaan Gabungan Parti Sarawak (GPS) akan terus komited memastikan pembangunan Sarawak berterusan dan mampu menjadi negeri yang berdaya maju di negara ini biarpun keadaan tidak menentu akibat pandemik Covid-19.

Menurut Menteri Muda Infrastruktur dan Pembangunan Pelabuhan Sarawak, Datuk Julaihi Narawi bagi memastikan agenda itu berterusan, beliau berkata rakyat Sarawak harus yakin dengan segala strategi yang sedang dilaksanakan dan perancangan kerajaan pusat dan negeri kerana hanya pimpinan GPS mempunyai keupayaan untuk melaksanakan segala inisiatif itu.

“Di bawah kepimpinan Ketua Menteri kita masih ada usaha yang harus dibuat supaya Sarawak terus meningkat lebih tinggi dan pesat,” katanya ketika berucap sewaktu merasmikan Dewan Masyarakat Kampung Senayang dekat sini semalam.

Julaihi yang juga Ahli Dewan Undangan Negeri (ADUN)  Sebuyau berkata pelbagai inisiatif diambil kerajaan dalam semua aspek termasuklah ekonomi, pembangunan infrastruktur, sosial, kebajikan, pendidikan, pertanian, agama dan juga transformasi politik.

“Kita lihat sendiri dari aspek pembangunan infrastruktur sendiri dimana banyak jalan kini dalam fasa pembinaan dan akan dibina khasnya di kawasan pesisir Sarawak dan semuanya akan terlaksana kerana Kerajaan Sarawak mempunyai rekod pengurusan yang cekap dan telus,” kata beliau lagi.

Julaihi berkata rakyat Sarawak secara khususnya harus bersyukur kerana sentiasa berada di dalam keadaan cukup baik terutamanya daripada segi perpaduan tanpa mengira agama dan bangsa.

Beliau turut menggesa rakyat negeri ini agar menilai sendiri jasa dan pembangunan yang dilaksanakan pemimpin-pemimpin lepas dan terkini negeri, khususnya Ketua Menteri.

“Dalam masa kebelakangan ini, terlalu banyak agenda yang dimainkan oleh pihak pembangkang untuk menafikan segala usaha kerajaan untuk rakyat Sarawak sedangkan mereka sendiri gagal mentadbir akibat berebut pangkat dan kuasa sepanjang masa,” katanya.

Oleh itu, Julaihi berkata rakyat negeri ini mestilah lebih arif menilai mana yang baik dan buruk serta menolak hasutan pembangkang yang dilihat cuba memecahbelahkan perpaduan yang dibina sejak sekian lama.

“Kita berikan pertimbangan yang bijaksana, buat keputusan baik, berdasarkan sikap yang waras,” tambahnya lagi.

Turut hadir dalam majlis perasmian dewan yang siap dibina dengan kos (Program Transformasi Luar Bandar) RM300,000 tersebut ialah Pegawai Tadbir Sarawak Pejabat Daerah Sebuyau, Ajis Ahmad; Tuai Rumah Kampung Senayang, Tuah Medang dan beberapa pemimpin tempatan.

Dalam majlis yang sama Julaihi turut mengumumkan peruntukan Projek Kecil Luar Bandar (MRP) sebanyak RM5,000 untuk JKKK Kampung Senayang dan siapnya pembinaan jalan dalam Kampung Senayang yang dibina dengan kos RM250,300.

See author's posts


Dayak, Iban Borneo

Tusun Ke-32

Sumpah Bunsu Bintang Banyak

Tumu pagi nya Padang nusui ngagai nembiak iya pasal mimpi iya ti betemu enggau Bunsu Bintang Banyak. Ninga munyi nya, sida serumah nya pan sama tusah ati. Berengkah ari taun nya sida serumah sereta semua peturun Padang enda bulih padi lalu selalu nadai asi ke diempa. Meda baka nya sida bebagi tubuh lalu pindah. Sekeda nitihka Padang pindah ngagai Ulu Strap lalu berumah ba  Munggu Embawang. Sida ti bukai  ti enggai pindah agi begulai enggau bansa Dayak Sebaru. Sekeda bisi mega pindah ke menua sebelah kaki Tinting Kelingkang ba antara menua Sarawak-Kalimantan ke diatu.

Di Ulu Strap, Pandang enggau bala peturun iya merinsa amai idup laban ti bumai pan enda bulih padi. Sida idup bepakaika lauk daun kayu, ikan enggau jelu babas. Enda lama udah nya sida pan pindah ke ili Sungai Strap nya lalu ngaga langkau ti endur sida bumai. Dia sida enda berumah panjai tang ngaga langkau nyemuah-nyemuah tang enda jauh ari pangan diri. Ari ili Sungai Strap sida pindah baru lalu rembus ba menua Batang Lingga. Dia mih sida merambu deka diau mendam lalu bumai betaun. Taja sida bagas sereta bebendar bumai, betanam betupi tang enda ga bulih padi. Bansa Dayak enda tentu ulih idup semina makai utai bukai aja kelimpah ari asi.

Jaku Tangkan Bunsu Babi

Enda lama udah nya Padang enggau nembiak iya pan pindah ari Lingga ke  menua ti dikumbai sida Pinang Mirah di antara Lingga enggau Sungai Sebuyau. Dia mih sida diau mendam bumai betaun. Taja sida bebendar agi gawa  tang agi mih enda bulih padi lalu merinsa mensena. Malam nya Padang mimpi betemu enggau Bunsu Babi ti ngasuh iya ninggalka menua Batang Lupar lalu pindah ke Sungai Saribas. Ba menua Rimbas mayuh pun mulung di Tanjong Banan.

Pagi nya Padang nusui pasal mimpi iya ngagai bala nembiak iya. Sida setuju dibai Padang pindah ke Saribas. Datai di menua nya, amai mayuh ga pun mulung di Tanjong Banan. Sida pan berumah lalu bumai betaun di Paloh enggau Pusa. Sida enda berani mindah ke ulu Rimbas laban takut dikachau bansa Seru enggau bansa Baketan ti empu menua nya.

Jenua enggau anak iya ti benama Ratih parai di Pusa. Udah nya Padang ngasuh anak iya Gunggu lalu diiring Pajih ke Skrang enggau Sungai Undup betemu enggau Jelian lalu nanya iya pasal musin bumai nanam padi enggau utai bukai. Maya nya Padang sereta bala nembiak iya matau Sungai Undai, iya nya pati Sungai Rimbas semak Pusa. Dia sida meda sungai nya penuh laban apat batang kayu bebesai, enda ulih endur merau. Nya alai sida enda ulih mudik ke ulu agi lalu ngetu ba Letong Beluchok.

Ba Sungai Undai nya mayuh ikan tapah. Kenu ku cherita tuai, ikan tapah ba sungai nya besai-besai; bisi ti mesai bedil, bisi mega mesai perau sakai tiga puluh. Maya ti diau ba menua Sungai Undai nya, bansa Seru ti asal menua nya manah ga kaul enggau sida. Sida selalu dibantu bala Seru benih enggau leka utai ke tanam sida ba umai. Bansa Seru enda ngachau sida. Maya nya sida bepanggai ba mulung ke diempa sida, kena nganti asi. Kenu ku sida ke tuai, bansa Seru nya raban ti bepanggai ba mulung ke diempa sida. Engka nya kebuah mayuh mulung ditanam orang ba Tanjong Banan di Rimbas.

Mati Ditabanka Ikan Tapah

Hari seiti maya musin kemarau ai Sungai Undai langkang amai. Padang enggau bala nembiak iya pan nubai Sungai Undai. Maya nya Padang tepedaka seiku ikan tapah ti besai bendar pansut enda jauh ari perau iya. Iya pan numbuk ikan tapah nya ngena gansai ti ditanchang iya enggau tali ba punggung iya empu. Gansai iya lekat ba tubuh ikan nya lalu nabanka iya ke dalam ai ngili sungai Undai lalu ke Sungai Rimbas lalu terus ke Sungai Saribas nyentuk ke Lubok Sedebu. Ari nya ikan tapah nya nabanka bangkai Padang ke tanjung Lilin semak pasar Beladin ke diatu. Nya mih kebuah bansa Dayak Iban di Rimbas madah, semua tanah ba tebing kiba enggau kanan Sungai Saribas ari Tanjong Lilin ngagai Lubok Sedebu nya enggi sida. Ikan tapah ti udah naban lalu munuh Padang mega bisi disebut sida dalam leka Pengap munyi tu:

Padang apai Duyah pan udah datai ditu,Parai ditabanka dungan ikan tapah,Bejanggut mirah ke jadam mau gempanang.

Udah parai Padang, anak iya ti benama Gunggu nguluka nembiak iya betemu enggau tuai bansa Seru di Nanga Tawai.

“Bansa kami Dayak Iban deka berumah panjai lalu diau mendam ba menua kita ditu. Kami deka nirika rumah panjai enda jauh ari menua kita tu,” pia ku Gunggu.

“Nadai nya salah. Kita tau diau mendam lalu bumai betaun nebing Sungai Rimbas betiban enggau Nanga Tawai. Jampat mih kita datai enggaika enda ampit kemarau; awakka kita Dayak ulih sereta kami Seru nugal tauka betambak ila,” ku timbal tuai bansa Seru nya.

Sempekat Enggau Bansa Seru

Udah berunding enggau bansa Seru, Gunggu pan mulaika diri ke  Letong Beluok, lalu madahka bala nembiak iya pasal sempekat iya enggau bansa Seru. Ninga munyi nya, lantang mih ati bansa Dayak Iban. Gunggu ngatur anak iya ti benama Garai nguluka nembiak iya pindah lalu diau semak bansa Seru di Tawai, Gunggu enggau bala nembiak iya pindah ke Nanga Jerai.

Udah ti  betaun-taun diau mendam bumai betaun di menua nya. Bansa Dayak Iban pan nyau mayuh-semayuh. Bansa Seru di Rimbas pan pindah ke Krian lalu diau mendam ba kaki Bukit Tengalat  di ili Nanga Melupa.

Siku agi peturun Padang ti benama Munan nguluka bala iya pindah ari Rimbas Ili  ke ulu agi lalu diau mendam di Nanga Luop. Taun keterubah sida diau mendam dia, sida bumai ba Nanga Sungai Babu. Lemai seiti lebuh Munan udah tembu gawa ba umai, iya pan mulaika diri ke rumah panjai sida empu. Ba tengah jalai iya meda seiku ular sawa ti besai amai benung melit lalu nyabut sepun kayu.

“Apo…, nama sawa nya bungah-bungah mandangka pengering iya ngagai kitai. Peda nyau techabut pun kayu nya laban iya,” pia ku Munan.

“Lapa dih?! Bunuh mih sawa nya,” ku iya madahka bala bakih.

Nadai seiku berani mansang lalu munsuh sawa nya. Meda bala bakih iya nadai seiku berani mantap ular sawa nya, Munan mai semua sida besaup munuh sawa nya ambika bisi ke lauk sida lemai nya.

Laba Ular Sawa

Udah bulih ular sawa nya, Munan mupuk irau ati ke laba tauka burung ti baka nya. Lebuh nya Munan ninga pasal Apai Paau ti Ulu Skrang ti pandai pasal laba engggau burung ti baka nya. Nya alai, Munan pan ngasuh dua iku nembiak iya betanya ba Apai Paau pasal reti laba tauka burung nya. Sekumbang sida tu ti agi di ulu Skrang Munan enda ngasuh sida serumah turun ba umai sida empu. Datai nembiak Munan nya di Ulu Skrang, sida pan nusui pasal sida ke munuh ular sawa nya.

“Nitihka penemu aku, burung nya enda bisa. Nadai ngawa. Utai nya nadai ngachau nyawa kita. Laba nya mih ulih muai semua sumpah Bunsu Bintang Banyak ti ngasuh kita ke peturun Padang lapar pungkang datai ke tujuh serak,” pia ku Apai Paau.

“Udah tu ila kita mesti diau tujuh hari, enda tau gawa ba umai tauka ba endur bukai. Maya nya mega kita patut begawai lalu ngaga piring tujuh itu ti dienselan ngena tujuh iku babi bindu tujuh sepa. Udah gawai nya ila, nya baru peturun kita diau senang lantang.”

Pemulai dua iku nembiak Munan nya ari Ulu Skrang, seduai pan nusui semua utai ti diasuh Apai Paau kereja Munan. Ninga munyi nya Munan pan berumban nirika gawai nitihka semua utai ti diasuh Apai Paau nya. Berengkah ari  nya Munan sereta semua nembiak iya pan diau senang lantang kaya raja, bulih padi, bulih reta tengkira.

Bemunsuh Enggau Bansa Seru

Betaun-taun udah ti lepas sereta selamat ari sumpah Bunsu Bintang Banyak bala peturun Padang nya pan makin mayuh-semayuh, beranak telesak datai ke nyau lebih mayuh ari bansa Seru ti endang bansa asal menua nya. Meda baka nya bansa Seru pan nyau bisi ati dengki lalu munuh bala Munan ngena chara kayau anak.

Meda utai baka nya bala Munan pan betesau madahka kaban belayan sida ari Skrang, Saribas lalu ngayau bansa Seru. Nya ti ngujungka sida belaya lalu bemunsuh enggau bansa Seru. Bansa Seru alah kayau lalu rari ke menua bukai lalu tanah sida nya diempu bala Munan. Udah nya makin mayuh bala Dayak Iban datai-sedatai ari dua iti menua nya nitihka Munan ngiga menua baru di Krian. Ari nanga Sungai Babu nya Munan matak bala iya pindah baru tunga ke Utara Barat lalu diau mendam di Melupa, pati kiba Sungai Krian.

(Betampung ba Tusun Ke-33  minggu nyin ila)

Nya mih pun laya Bunsu Petara enggau peturun Padang  nyentuk ke bansa Dayak Iban majak matau sereta ngiga menua baru nengeri Sarawak. Sumpah Bunsu Petara nya ba Iban ti peturun Padang amai nyadi tang bisi ga Bunsu Petara ti bukai kasih sereta sinu lalu nulung mandung Padang enggau bala anak telesak iya. (Benedict Sandin, 1994).

Terima kasih ngagai kaban FB ti udah ngirumka mayuh gambar bansa Dayak Borneo. Engka bala pemacha bisi tanya tauka deka ngirum gambar ti releven ngagai aku tau giga aku ba lumur whtssp tu: 013 8325146

Ditulis Harry Usup Umbar (B.Sc  Hons. Human Development, UPM)

See author's posts


Dijangka 1,000 pengunjung hadiri majlis Nuzul al-Quran 2023

KUCHING: Majlis Nuzul al-Quran 2023 peringkat negeri Sarawak dijangka dihadiri lebih 1,000 pengunjung.

Majlis sambutan Nuzul al-Quran 2023 peringkat negeri akan diadakan di Masjid Besar Darul Ma’mur Lawas.

Timbalan Premier Sarawak, Datuk Amar Awang Tengah Ali Hasan berkata, sambutan bertemakan ‘Sarawak Maju Makmur’ itu bakal dihadiri oleh ketua masyarakat, kakitangan Kerajaan Negeri dan Persekutuan, wakil masjid dan surau, pelajar Institut Pengajian Tinggi(IPT) dan seluruh masyarakat setempat  dari seluruh pelosok negeri.

“Majlis sambutan ini akan dihadiri oleh Tuan Yang Terutama Yang di-Pertua Negeri Sarawak, Tun Pehin Sri Abdul Taib Mahmud bersama isterinya Toh Puan Datuk Patinggi Raghad Kurdi Taib dan Premier Sarawak, Datuk Patinggi Tan Sri Abang Johari Tun Openg bersama isteri, Puan Sri Datuk Amar Juma’ani Tun Tuanku Bujang.

“Kita juga bercadang untuk menjemput kenamaan daripada Brunei Darussalam dan negeri jiran kita Sabah untuk bersama memeriahkan majlis sambutan Nuzul al-Quran 2023 peringkat negeri ini,” katanya.

Beliau berkata demikian ketika sidang media Nuzul al-Quran 2023 peringkat negeri di Wisma Sumber Alam di sini, hari ini.

Majlis sambutan ini juga akan dimeriahkan dengan beberapa acara sampingan seperti ceramah Ramadan yang akan dikelolakan oleh Bahagian Dakwah Jabatan Agama Islam Sarawak yang akan berlangsung di seluruh negeri Sarawak(JAIS).

“Kami juga ada mengadakan pameran al-Quran pada 7 April di Masjid Besar Darul Ma’mur Lawas dan acara ini akan dikendalikan oleh Pusat Penerangan Islam dan Kementerian Dalam Negeri.

“Acara bicara Ramadan pula akan diadakan pada 8 April ini di Hotel Seri Malaysia, Lawas. Acara ini juga akan dilaksanakan Oleh JAIS bersempena dengan Nuzul al-Quran.

“Pada hari yang sama(8 April), Ihya Ramadan Perdana Borneo akan diadakan di Masjid Bandar Sahabat. Masjid ini betul-betul di sempadan Sarawak dan Sabah. Sebahagian masjid tersebut berada di Sabah dan sebahagian ya di Sarawak.

“Kita akan adakan acara ini termasuklah ceramah yang akan dibuat semasa program bicara Ramadan bertemakan ‘Masyarakat Madani’ dan sebagainya,” katanya.

Untuk rekod, Lawas pernah menjadi tuan rumah bagi acara maulidur rasul, tilawah dan nasyid untuk peringkat negeri.

Sambutan Nuzul al-Quran 2023 peringkat negeri Sarawak akan diadakan di Masjid Besar Darul Ma’mur Lawas disambut pada 7 April ini bersamaan 18 Ramadan dan dijangka bermula pada 5.30 petang.

Oleh SHAHRUL QAIZAT

See author's posts


United perlu lebih kuat, cergas, mantap

OLE Gunnar Solskjaer yakin Manchester United harus “lebih kuat, lebih cergas dan lebih mantap” untuk menghadapi cabaran Liga Juara-Juara UEFA musim depan setelah mengalahkan Leicester 2-0 untuk mengesahkan tempat ketiga dalam Liga Perdana Inggeris semalam.

United hanya memerlukan satu mata untuk mengesahkan kedudukan mereka dalam empat tempat teratas di King Power dan melakukan yang mencukupi ntuk mengatasi permainan yang tegang dengan begitu banyak yang menjadi pertaruhan buat kedua-dua kelab.

Sepakan penalti Bruno Fernandes 19 minit sebelum tamat mengurangkan kegelisahan Solskjaer sebelum Jesse Lingard menghukum kesilapan Kasper Schmeichel dalam masa kecederaan untuk menamatkan musim yang sukar di dalam dan di luar padang untuk pemain tengah United itu dengan gol liga pertamanya dalam kempen kali ini.

United ketinggalan 14 mata di belakang Leicester ketika Fernandes tiba dari Sporting Lisbon pada Januari dan pemain antarabangsa Portugal itu memain peranan dalam transformasi nasib Red Devils.

“Dari mana kami berada di awal musim, untuk menduduki tempat ketiga adalah hebat,” kata Solskjaer. “Kami mengalami pasang surut dan turun ditentukan dalam perlawanan terakhir, ini adalah pencapaian yang luar biasa.”

Hasil lumayan daripada Liga Juara-Juara lebih penting bagi United disebabkan kemerosotan ekonomi yang bepunca daripada wabak Covid-19.

Dan ada lebih banyak tanda-tanda pembangunan semula yang masih ada di hadapan Solskjaer jika pasukannya mahu merapatkan jurang ke atas musuh ketat Liverpool dan Manchester City musim depan ketika mereka sekali lagi kelihatan lesu setelah permulaan yang sangat baik untuk kembali beraksi bulan lalu.

“Ini seperti kejohanan mini yang dimulakan semula dan ini menunjukkannya. Kami agak letih, lemah, semua orang dapat melihat kami tidak sama seperti sebelumnya tetapi kami harus mencarinya untuk memperoleh begitu banyak mata dan begitu banyak gol dan mereka berjaya melakukannya, “tambah Solskjaer.

“Untuk pasukan ini, ini bermaksud lawan yang lebih baik tahun depan dan permainan yang lebih besar, kami perlu meningkatkannya. Musim ini kami mempunyai Liga Europa dan peluang untuk merehatkan pemain, sekarang kami harus berusaha untuk setiap perlawanan. Kami harus menjadi lebih cergas, lebih kuat dan lebih mantap. “

Leicester memulakan semula bulan lalu dengan kelebihan lapan mata ke atas United, tetapi tiga kemenangan daripada 14 perlawanan terakhir liga mereka sebelum dan selepas penutupan itu menjejaskan kerja baik mereka pada tahun 2019, yang merangkumi sembilan kemenangan berturut-turut.

Sebaliknya, United kini mengharungi 14 tanpa kalah dalam Liga Perdana sejak kedatangan Fernandes dari Sporting pada bulan Januari. – AFP

See author's posts


KPM sambut baik saranan PM, tambah baik Tingkatan Enam

SHAH ALAM: Saranan Perdana Menteri Datuk Seri Anwar Ibrahim supaya Tingkatan Enam tidak terikat dengan peraturan sekolah boleh dibuat apabila berada pada mod pertama iaitu Kolej Tingkatan Enam, kata Menteri Pendidikan Fadhlina Sidek.

Beliau berkata Kementerian Pendidikan (KPM) menyambut baik saranan Anwar, selain pihaknya kini telah bergerak ke arah itu namun perjalanannya sedikit panjang.

Katanya, perhatian sentiasa diberikan dalam konteks hala tuju Tingkatan Enam termasuk kekuatan subjek, fasiliti dan infrastruktur memandangkan mereka bukan dalam lingkungan sekolah lagi.

“Kita sekarang ada tiga mod Tingkatan Enam, pertama, Kolej Tingkatan Enam, mereka sahaja ditempatkan di situ; mod kedua, mereka (Tingkatan Enam) ada blok berasingan dan mod tiga, bersekali dengan aliran perdana (tingkatan lain) tetapi kita memberikan banyak fleksibiliti.

“Ketika ini, kita banyak di mod ketiga, jadi, kita ke arah memperkemaskan ke arah mod pertama, maknanya semua Tingkatan Enam jadi Kolej Tingkatan Enam,” katanya selepas merasmikan Tapak Projek Sekolah Jenis Kebangsaan (Cina) Regent Elmina di Bandar Elmina dekat sini, hari ini.

Dalam pada itu, beliau berkata KPM akan terus memfokuskan penyelesaian isu kepadatan pelajar sekolah di Selangor.

“Pihak kami sedar bahawa Selangor adalah negeri yang paling padat selain mempunyai paling banyak sekolah, murid dan guru. Jadi, memang kita punya tumpuan untuk Selangor ini lebih sikit bagi memastikan sekolah cukup di negeri ini.

“Kepadatan dapat disuraikan dengan pembinaan sekolah yang dapat atasi isu kesesakan pelajar dalam sekolah,” katanya.

Mengulas mengenai program hari ini, Fadhlina berkata sekolah itu dijangka siap pada Mac 2025 dengan pengambilan pelajar bermula pada 2026.

Pada Sabtu lepas, Anwar menyarankan agar Tingkatan Enam di negara ini tidak seharusnya terikat dengan peraturan sekolah, sebaliknya diberi sedikit kelonggaran walaupun berada di kawasan persekolahan.

Selain itu, Anwar turut mencadangkan agar suasana Tingkatan Enam harus diubah kerana ia sebenarnya merupakan pascasekolah seperti Matrikulasi berikutan sesi persekolahan berakhir pada Tingkatan Lima.              – Bernama

See author's posts


Lebih 70 disyaki militan maut di Utara Sinai

KAHERAH: Tentera Mesir mengumumkan semalam bahawa lebih 70 orang yang dituduh sebagai golongan jihad telah terbunuh dalam satu operasi baru-baru ini di Utara Sinai iaitu sebuah lokasi pemberontakan yang dikaitkan dengan kumpulan Negara Islam.

Satu kenyataan yang dikeluarkan oleh pihak tentera menyatakan operasi itu telah menyasarkan sejumlah rumah yang disyaki didiami oleh ‘pengganas’ yang menyebabkan 73 orang maut di wilayah tersebut antara 22 Julai dan 30 Ogos lalu.

Empat orang lagi turut terbunuh, kata kenyataan tersebut yang tidak menyatakan maklumat lanjut.

Dalam pertempuran itu, tiga pegawai dan empat askar terbunuh atau cedera, tambah kenyataan itu tanpa memberikan butiran dengan lebih lanjut.

Pada Februari 2018, pasukan keselamatan melancarkan satu operasi di seluruh negara bagi menentang para militan dengan tumpuan operasi di Utara Sinai.

Lebih 930 orang yang disyaki sebagai militan terbunuh di wilayah tersebut bersama dengan puluhan kakitangan keselamatan, menurut satu perangkaan rasmi. – AFP

See author's posts


5,138 keluarga terima bantuan

KOTA SAMARAHAN: Seramai hampir 20,000 penduduk daripada kira-kira 5,138 keluarga di kawasan Perintah Kawalan Pergerakan Diperketatkan (PKPD) di Taman Samarindah menerima bantuan bekalan makanan sejak hari kedua pelaksanaannya.

Ahli Parlimen Kota Samarahan, Rubiah Wang ketika ditemui berkata, pelaksanaan PKPD di Taman Samarindah merupakan antara yang paling sukar dan terbesar dilaksanakan di Kota Samarahan.

“Pelaksanaan PKPD di Taman Samarindah merupakan yang terbesar di Kota Samarahan melibatkan lebih 5,000 keluarga atau hampir 20,000 orang dan sudah tentu kali ini merupakan PKPD yang sukar untuk dilaksanakan khususnya oleh Jawatankuasa Pengurusan Bencana Bahagian dan Daerah Samarahan.

“Saya juga kerap berhubung dengan Jawatankuasa Pengurusan Bencana mengenai perkembangan terkini di Taman Samarindah sejak kita melaksanakan PKPD dan saya sangat bersyukur seterusnya dengan komitmen yang telah ditunjukkan oleh jawatankuasa pengurusan bencana.

“Jawatankuasa Kemajuan dan Keselamatan Kampung (JKKK) dan Kawasan Rukun Tetangga (KRT) telah memainkan peranan yang terbaik sebagai sekretariat komuniti dalam membantu jawatankuasa pengurusan bencana mentadbir serta mengawal selia penduduk sepanjang PKPD ini Saya berharap usaha ini diteruskan dengan sebaiknya oleh wakil komuniti setempat,” katanya.

Beliau berkata demikian semasa melawat Masjid Ar Riyadh Taman Samarindah.

Terdahulu, Rubiah telah menyampaikan sumbangan dan peruntukan kepada Jawatankuasa Kemajuan dan Pembangunan Taman Samarindah yang diwakili oleh Noh Sapri Hassan dan Jawatankuasa Rukun Tetangga yang diwakili oleh Jamain Mahmud.

Sumbangan dan peruntukan tersebut disalurkan bagi membolehkan jawatankuasa dalam komuniti untuk menggerakkan lebih ramai tenaga bagi membantu penugasan seperti pengagihan bantuan bekalan makanan.

Pada masa yang sama, beliau berharap dengan peruntukan tersebut jawatankuasa dalam komuniti dapat mengatur pasukan yang mantap serta dapat membantu penduduk yang kurang berkemampuan dan yang mempunyai keperluan khas tertentu.

Turut hadir, Pegawai Daerah Samarahan, Anuar Daan dan Pegawai Kebajikan Masyarakat Bahagian Samarahan, Mohammad Yaakob Morshidi.

See author's posts


Tiada niat jahat di sebalik pengisytiharan darurat

KUALA LUMPUR: Tan Sri Muhyddin Yassin memberi jaminan bahawa tiada motif jahat di sebalik pengisytiharan Darurat seperti beberapa kebimbangan dibangkitkan sejak kebelakangan ini.

Perdana Menteri berkata, pengisytiharan tersebut dilakukan dengan tujuan utama membendung penularan pandemik Covid-19 serta mempercepatkan langkah perundangan berkaitan pengurusan wabak itu.

‘Ini merangkumi penggunaan aset hospital swasta, mengambil milikan sementara tanah, bangunan atau harta alih hospital swasta atau membuat permintaan menggunakan sumber hospital swasta bagi merawat pesakit Covid-19,

“Jadi, sila yakin bahawa tidak ada motif jahat di sebalik pengisytiharan Darurat ini,” katanya ketika berucap pada sesi dialog bersama industri anjuran Kementerian Perdagangan Antarabangsa dan Industri di sini semalam.

Perdana Menteri juga mengulangi bahawa Darurat tidak akan digunakan untuk melanggar hak asasi manusia, harta persendirian dan hak undang-undang lain.

Katanya, Malaysia berpegang teguh pada prinsip kedaulatan undang-undang, justeru, ia tidak akan bertindak dengan cara yang boleh menghina prinsip undang-undang yang dipegangnya.

“Sehubungan itu, adalah penting bahawa komuniti perniagaan, baik domestik dan antarabangsa memahami ini,” katanya.

Selain itu, Muhyiddin berkata usaha memerangi pandemik COVID-19 adalah tanggungjawab bersama kerajaan, sektor swasta, masyarakat dan individu dan semua pihak ini perlu berganding bahu dalam membanteras krisis ini.

Pada 12 Jan lalu, Yang di-Pertuan Agong Al-Sultan Abdullah Ri’ayatuddin Al-Mustafa Billah Shah berkenan mengisytiharkan Darurat sehingga 1 Ogos depan atau satu tarikh lebih awal sebagai langkah proaktif untuk membendung gelaja wabak Covid-19. – Bernama

See author's posts


Pengusaha kolam tidak sabar mulakan operasi

BACHOK: Pengusaha kolam memancing ikan yang turut menutup operasi mereka sejak pelaksanaan Perintah Kawalan Pergerakan (PKP) pada 18 Mac lepas kini membuat persiapan untuk membuka kembali operasi mereka.

Pemilik Kolam Jati Solution, Rusli Hamat, 51, berkata kawasan kolam pancingnya yang berusia 11 tahun itu telah mula dibersihkan setelah tidak terurus sejak PKP dan fasa-fasa selepas PKP dilaksana sejak hampir empat bulan lalu.

“Kami menutup kolam memancing ini selepas pelaksanaan PKP bagi mengekang pandemik Covid -19 dan kini ramai kaki pancing tidak sabar apabila tempat riadah ini boleh beroperasi seperti sediakala.

“Saya melakukan persiapan awal dengan membersihkan kawasan sekitar kolam ikan seluas 1.2 hektar sambil dibantu tujuh anak, isteri dan beberapa pekerja,” katanya yang ditemui di Kampung Kolam di sini, semalam.

Menteri Kanan (Kluster Keselamatan) Datuk Seri Ismail Sabri Yaakob baru-baru ini mengumumkan beberapa sektor akan dibuka secara berperingkat termasuk operasi kolam pancing.

Rusli berkata sejak kolam memancing ditutup, kebanyakan kaki pancing tidak sabar untuk meneruskan aktiviti riadah ini yang peminatnya bukan sahaja dari Kelantan malah ada juga yang datang dari Singapura dan Thailand.

Menurut beliau, antara persiapan yang dilakukannya ialah memotong rumput serta menyusun meja dan kerusi di kedai makan yang terletak di perkarangan kolam miliknya.

“Semasa pelaksanaan PKP, ramai kaki pancing bertanyakan mengenai pembukaan kolam ini kerana mereka sudah biasa dengan penganjuran pertandingan yang dianggarkan lebih 2,000 pengunjung dengan adanya spesies ikan seperti tilapia, keli, rohu dan patin.

“Selalunya mereka yang tinggal jauh seperti di Gua Musang, Terengganu dan Thailand akan memasang khemah dan bermalam bersama keluarga sehari sebelum hari pertandingan,” katanya.

Rusli berkata memandangkan pada masa ini rakyat mengamalkan suasana normal baharu, pihaknya sangat menitikberatkan prosedur operasi standard (SOP) daripada Kementerian Kesihatan (KKM) dengan mengehadkan penyertaan dan akan mengamalkan penjarakan sosial.

“Sebelum PKP dilaksanakan, secara purata 60 pengunjung sehari datang beriadah di kolam memancing, namun disebabkan normal baharu kami akan hadkan kepada 30 orang sahaja,” katanya. — Bernama

See author's posts


PIBG SK Ng Entaih terima sumbangan

SARIKEI: Persatuan Ibu Bapa dan Guru (PIBG) Sekolah Kebangsaan (SK) Nanga (Ng) Entaih, Julau menerima sumbangan cek sebanyak RM10,000 dari Ahli Dewan Undangan Negeri (ADUN) Meluan, Rolland Duat Jubin.

Rolland berkata, sumbangan tersebut untuk menjayakan segala program PIGB SK Nanga Entaih yang dirancang pada tahun ini.

“Saya berharap PIBG sekolah ini dapat terus bergerak aktif dalam penganjuran program yang boleh membawa impak positif kepada pihak sekolah, pelajar ibu bapa dan juga masyarakat sempat.

“Manfaatkan peruntukan ini sebaiknya untuk menganjurkan aktiviti yang membawa kebaikan bersama,” katanya.

Beliau berkata demikian ketika menjalankan lawatan kerja lawatan kerja ke SK Nanga Entaih, Julau, Sabtu lalu.

Semasa lawatan itu, Rolland turut meluluskan peruntukan berjumlah RM1,000 kepada sekolah tersebut untuk masalah air ketika musim kemarau bagi membeli pam air elektrik untuk mengepam air ke tangki simpanan air sekolah.

Katanya, sebagai wakil rakyat di DUN Meluan, beliau mementingkan perkembangan dalam bidang pendidikan untuk masyarakat di kawasan tersebut.

“Bagi memastikan ia dicapai dengan jayanya, saya berharap komitmen dan kerjasama daripada semua pihak amat diperlukan dan tidak membebankan tanggungjawab tersebut kepada pihak sekolah sahaja.

“Kerjasama dan kesepakatan dalam memajukan bidang pendidikan menjadi lebih mudah jika semua pihak tahu dan sedar tanggungjawab masing-masing dalam menentukan hala tuju pendidikan anak-anak generasi masa kini,” ujarnya.

Turut hadir, Setiausaha Politik Ketua Menteri Sarawak, Brian Fung Kok Shiun dan Guru Besar SK Nanga Entaih, Stephen Johnson.

Oleh EARL ANEK

See author's posts


TSSPK ditukar daripada geran kepada pinjaman

KUALA LUMPUR: Semasa bermulanya Rancangan Malaysia Kesebelas (RMK-11), Skim Tanam Semula Sawit Pekebun Kecil (TSSPK) yang disediakan dalam RMK-10 telah ditukar daripada geran kepada pinjaman, demikian Dewan Rakyat di maklumkan.

Penukaran ini sejajar dengan dasar semasa kerajaan untuk program tanaman semula sawit yang diusahakan oleh agensi lain seperti Lembaga Pemulihan dan Penyatuan Tanah Persekutuan (FELCRA), Lembaga Kemajuan Tanah Sarawak (LKTS), Lembaga Kemajuan Tanah Negeri Sabah (SLDB), Lembaga Pemulihan dan Penyatuan Tanah Sarawak (SALCRA) dan juga Lembaga Kemajuan Tanah Persekutuan (FELDA), kata Kementerian Perusahaan Perladangan dan Komoditi dalam jawapan bertulis pada persidangan Dewan Rakyat, semalam.

Ia bagi menjawab soalan Datuk Ahmad Jazlan Yaakub (BN-Machang) yang ingin tahu mengenai bantuan geran tanam semula kelapa sawit kepada pekebun kecil sawit yang telah diubah menjadi pinjaman pada tahun 2019.

“Bagaimanapun, menyedari akan keperluan dan kehendak pekebun kecil, kementerian sedang mengkaji kemungkinan untuk menstruktur semula Skim Pembiayaan Mudah Tanam Semula Pekebun Kecil Sawit (TSPKS) dan Skim Pembiayaan Mudah Input Pertanian Pekebun Kecil Sawit (IPPKS) untuk dikhususkan kepada kumpulan sasar tertentu seperti golongan B40 dan sebagainya.

“Namun, ia tertakluk kepada kemampuan kewangan kerajaan,” kata kementerian itu. – Bernama

See author's posts


Teichmann intai kejuaraan ketiga

PEMAIN tenis Switzerland, Jil Teichmann kian mendekati kejuaraan ketiga dalam kariernya di Jelajah WTA apabila bakal berdepan wakil Amerika Syarikat (AS), Jen Brady dalam perlawanan akhir Terbuka Top Seed selepas kedua-duanya cemerlang di separuh akhir semalam.

Teichmann berjaya menyingkirkan seorang lagi pemain AS, Shelby Rogers, yang sebelum itu mengetepikan Serena Williams di suku akhir dengan 6-3, 6-2.

“Sudah tentu saya akan tampil dengan penuh keyakinan di perlawanan akhir,” kata Teichmann.

Dalam satu lagi aksi separuh akhir di Lexington, Ketucky, Brady mengalahkan pemain senegara berusia 16 tahun Coco Gauff 6-2, 6-4Teichmann tidak pernah tewas dalam mana-mana set sepanjang minggu ini di kejohanan yang dilangsungkan tanpa penonton untuk mengelak penularan wabak Covid-19.

“Saya tidak mempunyai jawapan mengapa setakat ini saya belum tumpas dalam mana-mana set perlawanan. Saya hanya berasa sangat selesa dan tenang di dalam gelanggang. Boleh melihat bola dengan jelas dan saya rasa ia banyak membantu saya,” kata Teichmann.

Teichmann, yang menduduki ranking ke-63 dunia, berjaya mengalahkan Karolina Muchova di final Terbuka Prague 2019 dan Kiki Bertens pada saingan akhir Kejohanan Antarabangsa Palermo 2019.

“Saya mempunyai rekod cemerlang di perlawanan akhir, namun ia tidak memberi sebarang makna,” kata Teichmann.

Ia adalah aksi pertama Brady dalam perlawanan akhir selepas dia berjaya menduduki ranking tertinggi sepanjang kariernya di kedudukan ke-43.-AFP

See author's posts


Project A juara Sepak Takraw Tertutup Sri Aman

SKUAD Project A muncul sebagai juara Pertandingan Sepak Takraw Tertutup Sri Aman dan sekali gus berjaya merebut Piala Ketua Angkatan Bersatu Anak Muda (ARMADA) Bersatu Sri Aman 2022.

Kejuaraan dan piala berkenaan sah menjadi milik mereka selepas berjaya menundukkan saingan Brotherhood C dalam aksi final yang berlangsung di Mini Stadium Sri Aman baru-baru ini.

Kemenangan itu membolehkan Project A membawa pulang hadiah wang tunai berjumlah RM1,000 beserta dengan piala dan pingat sambil naib juara iaitu Brotherhood C pula meraih hadiah wang tunai RM700, piala dan juga pingat.

Manakala Miasim 083 dan Lubok Antu Hunter pula masing-masing diumum sebagai pemenang tempat ketiga secara bersama.

Dengan kejayaan itu, kedua-dua pasukan itu masing-masing membawa pulang hadiah wang tunai berjumlah RM250 beserta dengan piala dan pingat.

Selain itu Pertandingan Sepak Takraw Tertutup Sri Aman ini juga menyaksikan tiga pemain diumum sebagai Pemain Terbaik yang membolehkan setiap mereka membawa pulang hadiah wang tunai RM100 dan piala khas.

Dua daripada mereka iaitu Ricky Mamat dan Texsi Manggie dari skuad Projek A masing-masing telah diumum sebagai Tekong Terbaik dan Apit Kanan Terbaik pada pertandingan itu manakala Joey Rasip dari Brotherhood C pula diumum sebagai Apit Kiri Terbaik.

Pemilihan bagi pemain terbaik ini telah pun dilakukan oleh para pengadil profesional dengan mengambil kira tahap disiplin dan prestasi mereka sepanjang berlangsungnya perlawanan berkenaan.

Majlis penyampaian hadiah kepada ]pemenang dan pemain dilakukan oleh Pengerusi Perhubungan Negeri Perikatan Nasional (PN) Sarawak, Senator Jaziri Alkaf Abdillah Suffian dan Ketua ARMADA Sarawak, Alexander Frusis.

Terdahulu pertandingan anjuran ARMADA Bahagian Sri Aman dengan kerjasama Kelab Belia Perdana (BELDANA) Jalan Sabu Sri Aman itu telah pun melibatkan penyertaan sejumlah 31 pasukan.

Pertandingan berkenaan telah berlangsung selama tiga hari dua malam itu bertujuan mencari bakat baharu dalam kalangan belia yang boleh bermain sepak takraw dan sekali gus mengenal pasti bakat yang terpendam mereka.

Malah ia juga memberi peluang kepada peminat sukan sepak takraw sekitar Bahagian Sri Aman untuk mengeratkan lagi silahturahim setelah dua tahun tidak bersua muka akibat pelaksanaan Perintah Kawalan Pergerakan yang lalu.

“ARMADA Sarawak menyokong penuh mana-mana pihak yang berusaha mengembalikan semula kerancakkan sukan sepak takraw tanah air ini tanpa mengira entiti Persatuan mahupun gabungan baharu yang bakal diwujudkan nanti.

“Malah, ARMADA Sarawak juga mengambil kesempatan ini untuk mengucapkan ucapan takziah kepada seluruh ahli keluarga Allahyarham Tan Sri Abang Khalid Abang Tan Sri Datuk Amar Abang Marzuki selaku Presiden Sepak Takraw Negeri Sarawak yang telah meninggal dunia pada 4 Februari lepas,” kata Alexander.

See author's posts


MAHA 2022 capai sasaran satu juta pengunjung

KUALA LUMPUR: Pameran Pertanian, Hortikultur dan Agro Pelancongan Malaysia (MAHA) 2022 yang akan berakhir esok berjaya mencapai sasaran satu juta pengunjung semalam, kata Perdana Menteri Datuk Seri Ismail Sabri Yaakob.

Beliau menerusi catatan di laman Facebook hari ini mengucapkan terima kasih kepada semua pengunjung yang menyokong MAHA dan menjadikan penganjuran kali ini sangat meriah.

Ismail Sabri turut berkongsi mengenai lawatan beliau buat kali kedua ke MAHA 2022 bagi mengunjungi pavilion semua negeri untuk melihat produk-produk keluaran, makanan serta kebudayaan setiap negeri.

“Gembira dapat melihat begitu ramai hadir bersama keluarga dengan semangat Keluarga Malaysia…Seronok dapat bertegur sapa dengan mereka termasuk terserempak dengan Haziq ‘ulaq besar’.

“Hampir tiga jam saya di MAHA namun banyak lagi tempat yang belum sempat dilawati,” tambah perdana menteri.

Sementara itu, Menteri Pertanian dan Industri Makanan Datuk Seri Dr Ronald Kiandee menerusi Facebook beliau berkata jumlah pengunjung secara fizikal MAHA 2022 telah melebihi satu juta pengunjung.

Beliau turut mengucapkan tahniah kepada Fatin Nur Aqilah kerana berjaya menjadi pengunjung secara fizikal MAHA 2022 yang ke 1,000,000 dan membawa pulang wang tunai RM2,000 dan baucar bernilai RM1,000.

“Hadiah lagi istimewa menanti pengunjung secara fizikal ke-1,100,001. Terima kasih #KeluargaMalaysia atas sokongan hadir ke MAHA 2022,” katanya.

– Bernama

See author's posts


Hasil anyaman rotan sumber pendapatan lumayan

KUCHING: Setiap kali bercakap mengenai pembuatan bakul, sudah pasti kita membayangkan bakul anyaman menggunakan tali polivinil klorida (PVC) yang kebiasaannya memiliki gaya yang sederhana dan biasa.Namun bagi Suzie Nyaling, beliau melakukan sedikit perubahan dengan menghasilkan bakul anyaman yang berbeza sedikit dengan bakul anyaman yang biasa iaitu dengan memasukkan rotan dalam pembuatan beg anyaman tersebut.“Pada mulanya, saya memang membuat beg anyaman yang biasa, tetapi mendapat sambutan yang agak kurang. Oleh itu, saya perlu membuat kelainan terhadap anyaman saya ini.“Antara kelainan yang cara buat adalah dari segi pemegangnya iaitu diperbuat daripada rotan, corak ataupun dekorasi,” katanya apabila ditemu bual oleh pemberita Utusan Sarawak sempena Minggu Perpaduan di Tebingan Sungai Kuching di sini, semalam.

Malah, beliau telah menubuhkan syarikatnya sendiri iaitu Zieony Craft Enterprise yang dilakukannya hanya dari rumah sahaja.“Semua hasil kraf tangan ini dibuat oleh saya sendiri, namun ada sesetengahnya dibantu oleh suami saya,” katanya.Dia berkata, harga bakul yang dianyamnya adalah bergantung kepada corak ataupun dekorasi yang dianyam pada bakul tersebut.“Harganya berbeza sebab proses pembuatan bakul adalah yang berbeza. Ini kerana kalau mahu bakul yang lebih mahal dan menarik ia perlu melalui beberapa proses,” katanya.Suzie berkata, melalui anyaman bakul yang dibuatnya, dia mampu menjana pendapatan sehingga RM1,000 ke RM4,000 bergantung kepada permintaan pelanggan.

Oleh NICKELYSON LAKUN

See author's posts


Penutupan sementara jalan sekitar Bulatan Setia Raja

KUCHING: Kerja-kerja pembaikan dan menaik taraf permukaan jalan raya akan melibatkan penutupan atau lencongan sementara jalan-jalan di Bulatan Setia Raja bermula hari ini hingga 18 Mac.

Jabatan Kerja Raya (JKR) Bahagian Samarahan dalam satu kenyataan menasihatkan para pengguna jalan raya agar berhati-hati ketika memandu di laluan tersebut sepanjang tempoh kerja-kerja pembaikan.

Demi keselamatan, semua pengguna jalan raya dikehendaki mematuhi segala pengurusan trafik di laluan tersebut.

“Pihak JKR Bahagian Samarahan akan memaklumkan dari masa ke masa sekiranya terdapat sebarang perubahan pada tarikh, waktu atau kawasan yang terlibat dengan kerja-kerja ini,” katanya.

Pengguna jalan raya turut dinasihatkan supaya merancang perjalanan

di kawasan-kawasan yang terlibat.  Segala kesulitan amatlah dikesali.

Sekiranya terdapat sebarang aduan atau pertanyaan lanjut berkaitan dengan aliran trafik tersebut, sila berhubung dengan Pejabat JKR Bahagian Samarahan melalui talian 082-671076 pada waktu pejabat.

See author's posts


Persatuan Kedayan Lawas buat laporan polis, hina kaum itu di FB

LAWAS: Persatuan Kedayan Lawas membuat laporan polis berhubung kenyataan seorang individu dalam akaun Facebook atas nama Takuyung Siruk yang memburukkan masyarakat Kedayan Lawas.

Pengerusi Persatuan Kedayan Lawas Haris Majid bersama rakan-rakan Semboyan Lawas membuat laporan polis di Balai Polis Lawas hari ini.

Haris berkata, tindakan biadap pemilik akaun berkenaan menimbulkan kemarahan orang ramai termasuk masyarakat lain di Lawas kerana memburukkan masyarakat kaum Kedayan.

Beliau berharap pihak berkuasa mengambil tindakan sewajarnya terhadap pemilik akaun berkenaan untuk peringatan kepada mana-mana pihak agar tidak bermain dengan sentimen perkauman di Lawas.

Kenyataan memburukkan masyarakat Kedayan itu adalah ketika berlangsungnya majlis Makan Tahun Perdana Persatuan Kedayan Lawas pada Jumaat hingga Ahad, 27 November lalu.

Majlis yang dihadiri ribuan masyarakat Kedayan dari Miri, Wilayah Persekutuan Labuan, Limbang, Sabah dan Lawas itu sendiri berlangsung meriah dengan pelbagai acara menarik, berjaya diadakan.

Acara Makan Tahun Perdana Persatuan Kedayan Lawas adalah acara yang saban tahun dinantikan oleh warga Lawas khususnya dari kaum-kaum lain yang turut sama merasai kemeriahan majlis itu.

Oleh ADENG EDRUS

See author's posts


Putu Kacang Hijau kuih kegemaran sepanjang zaman

Siapa sangka kuih tradisional, putu kacang hijau, terus mendapat tempat di hati penggemar kuih tradisi Melayu itu walaupun sudah memasuki tahun 2020, malahan, permintaannya tidak pernah putus dan meningkat setiap tahun terutamanya menjelang Hari Raya.

Mengakui perkara itu, pembuat kuih putu kacang tradisional, Norhani Mat Darus, 51, seorang suri rumah berkata kuih tradisional itu sememangnya antara kuih yang paling laris dan diminati kerana permintaannya sentiasa ada sepanjang tahun.

“Ada ketikanya saya terpaksa menolak tempahan yang banyak daripada pelanggan kerana proses pembuatannya bukanlah satu yang mudah. Ini kerana saya masih mengekalkan cara pembuatan tradisional dengan menggunakan dapur kayu untuk menggoreng kacang hijau.

“Kebiasaannya, saya menerima tempahan 70,000 biji putu kacang hijau, bersamaan 1,400 kotak pada musim perayaan. Kalau hari biasa, saya hanya membuat 1,500 biji untuk dihantar ke kedai kek dan bakeri. Kadang-kadang dalam seminggu 20 kotak sudah habis dan pihak kedai hubungi saya untuk tambah stok,” katanya kepada Bernama.

Berkongsi proses pembuatan putu kacang, Norhani berkata kuih tradisional itu hanya menggunakan dua bahan utama iaitu kacang hijau dan gula pasir. Bagaimanapun, proses untuk menghasilkannya mengambil masa kerana kacang hijau perlu disangrai sebelum dikisar menggunakan mesin dan kemudiannya diayak untuk menjadi tepung.

Tambahnya, gula pasir pula perlu dimasak sehingga betul-betul halus dan diperam selama tiga hari untuk memastikan gula tidak berketul-ketul semasa mengadunkannya bersama tepung kacang hijau.

“Masa hendak menggaul tepung dengan gula, kita perlu pandai mengagak. Saya mengambil masa lima ke enam tahun untuk benar-benar mahir bagi mendapatkan adunan yang cantik. Kalau mak saya, hanya dengan melihat sahaja, sudah tahu sama ada gula cukup atau tidak.

“Adunan ini kemudiannya akan ditekap dan ditekan ke dalam acuan yang mempunyai pelbagai corak tradisional. Putu yang sudah siap perlu dijemur kira-kira sejam di bawah panas matahari bagi memastikannya tidak rapuh dan boleh disimpan dalam tempoh masa yang lama,” katanya, yang mempelajari cara pembuatan kuih putu kacang itu daripada ibunya, Hamisah Bahtir, 78 tahun.

Menurut Norhani, perniagaan putu kacang itu sebelum ini diusahakan oleh ibunya dan beliau meneruskan perniagaan itu sejak 10 tahun lepas dengan dibantu suaminya, seorang pesara tentera, Ku Wan Ku Ahmad, 54.

Mengenai permintaan kuih itu sepanjang tempoh Perintah Kawalan Pergerakan (PKP), ibu kepada tiga cahaya mata itu mengakui tempahan untuk putu kacang sempena Hari Raya tahun yang lalu berkurangan dengan tempahan hanya 30,000 biji sahaja yang diterima.

“Saya pun tidak berani untuk terima banyak (tempahan). Walaupun tempahan tidak banyak, saya tetap bersyukur kerana masih menerima tempahan. Sekurang-kurangnya saya boleh berehat, kalau tidak malam Raya pun saya masih menekap dan menekan putu kacang lagi sebab ada yang menempah.

“Tahun ini, saya hanya buat di rumah sahaja dan dibantu suami serta anak. Kalau sebelum ini saya buat putu kacang di bengkel berhampiran rumah dan dibantu oleh tiga orang pembantu,” katanya yang menjual sekotak putu kacang berisi 50 biji pada harga RM10.– BERNAMA

See author's posts


Sirap ubat dikait kematian kanak-kanak di Indonesia tidak berdaftar di Malaysia

KUALA LUMPUR: Lima produk sirap ubat yang dikaitkan dengan kematian kanak-kanak di Indonesia tidak berdaftar di Malaysia, menurut Pengarah Kanan Perkhidmatan Farmasi Kementerian Kesihatan Malaysia (KKM), Norhaliza A Halim.

Beliau berkata, semakan ke atas laman sesawang Badan Pengawas Obat dan Makanan-Republik Indonesia mendapati produk tersebut ialah Termorex Sirup, Flurin DMP Sirup, Unibebi Cough Sirup, Unibebi Demam Sirup dan Unibebi Demam Drops yang dikesan mengandungi ethylene gycol melebihi had dibenarkan.

”Semakan ke atas pangkalan data produk berdaftar Bahagian Regulatori Farmasi Negara (NPRA), KKM mendapati bahawa kelima-lima produk tersebut tidak berdaftar di Malaysia,” katanya dalam kenyataan hari ini.

Menurutnya NPRA akan menjalankan pemantauan secara berterusan bagi memastikan kualiti, keselamatan dan keberkesanan ubat-ubatan terjamin.

Pihak KKM akan memaklumkan perkembangan kepada orang ramai dari semasa ke semasa, katanya.

Media melaporkan seramai 133 kanak-kanak maut daripada 99 orang yang dilaporkan sebelum ini akibat kecederaan buah pinggang akut (AKI).

Menteri Kesihatan Indonesia Budi Gunadi Sadikin dilapor berkata kematian itu adalah antara 241 kes di 22 wilayah dan kebanyakan pesakit adalah kanak-kanak di bawah umur lima tahun. – Bernama

See author's posts


AtoN dipasang di Tanjung Manis

TANJUNG MANIS: Kerajaan Sarawak meluluskan dana sebanyak RM39.4 juta untuk pemasangan sistem Bantuan Pelayaran (Aids to Navigation – AtoN) di Pelabuhan Tanjung Manis.

Menteri Muda Infrastruktur dan Pembangunan Pelabuhan, Datuk Julaihi Narawi berkata, projek pemasangan AtoN dijangka siap pada 2022 merupakan antara syarat yang dikehendaki oleh International Association Of Marine.

“Pemasangan AtoN ini penting untuk memberikan panduan kepada kapal-kapal yang lalu di kawasan ini,” jelasnya kepada pemberita selepas mengadakan lawatan kerja ke Pelabuhan Tanjung Manis, semalam.

Ahli Dewan Undangan Negeri (ADUN) Sebuyau itu memberitahu, pelabuhan yang canggih, cekap dan lengkap memainkan peranan penting untuk membangunkan sesebuah negara atau negeri.

“Begitu juga pelabuhan di Sarawak memainkan peranan yang penting pada masa akan datang.

“Kita melihat mana-mana negara yang mempunyai pelabuhan yang canggih dan lengkap menjadi tempat yang maju di dunia.

“Kita berharap dengan adanya Pelabuhan Tanjung Manis di kawasan wilayah tengah ini memainkan peranan untuk membangunkan kawasan ini (wilayah tengah).

“Kita yakin Pelabuhan Tanjung Manis boleh memainkan peranan sebagai pintu masuk ke kawasan wilayah tengah, selain pelabuhan lain yang berada berdekatan,” ujarnya.

Julaihi memberitahu, Pelabuhan Tanjung Manis boleh mengendalikan sehingga 5.8 juta tan kargo termasuk 230,000 TEU (unit bersamaan 20 kaki) kontena setiap tahun.

Menurutnya, sehingga Oktober lalu, Pelabuhan Tanjung Manis merekodkan sebanyak 1.48 juta tan kargo yang dikendalikan, berbanding 1.97 juta tan kargo dalam tempoh yang sama 2019.

“Bagi pengendalian kontena yang direkodkan di Pelabuhan Tanjung Manis sehingga Oktober lalu ialah 25,050 TEU, berbanding 30,399 TEU dalam tempoh yang sama 2019.

“Ini bermakna terdapat pengurangan berlaku akibat kesan pandemik Covid-19 yang berlaku sejak awal tahun ini,” ujarnya.

Beliau berharap jumlah pengendalian kargo dan kontena di Pelabuhan Tanjung Manis dapat dipertingkatkan semula selepas keadaan pulih pada masa hadapan.

Oleh AKUN GIMAN

See author's posts


Abdul Karim terima kunjungan Jawatankuasa Penganjur WTF

CENDERAHATI… Azizul Annuar Adenan (tiga kanan) menyampaikan cenderahati kepada Dato Sri Abdul KarimRahman Hamzah (tiga kiri) sambil disaksikan oleh tetamu kehormat yang hadir di Kuching, baru-baru ini.

JAWATANKUASA penganjur Kejohanan Taekwondo Antarabangsa (WTF) Premier Sarawak Piala Borneo 2022 telah mengadakan kunjungan hormat ke atas Menteri Sukan dan Pembangunan Usahawan Dato Sri Abdul Karim Rahman Hamzah baru-baru ini.

Delegasi Persatuan Taekwondo Negeri Sarawak (WTF) diketuai oleh Presidennya, Azizul Annuar Adenan.

Antara yang hadir semasa pertemuan itu ialah Naib Presidennya Then Yit Fui, Setiausaha Agung Wang Teck Zen dan Pengerusi Teknikal Negerinya Grandmaster Tan Check Joon.

Delegasi Persatuan Taekwondo Negeri Sarawak (WTF) telah memberi taklimat kepada Dato’ Sri Abdul Karim Rahman Hamzah mengenai perkembangan program berterusan tahunan persatuan negeri dan acara antarabangsa tersebut yang disokong oleh Perbadanan Sukan Sarawak (SSC) dan Majlis Sukan Negeri Sarawak (MSNS). Acara itu turut mendapat persetujuan Taekwondo Malaysia (WTF).

Jadual kejohanan Taekwondo antarabangsa (WTF) tersebut akan diadakan di Pusat Latihan SALCRA Bajo dari 18 hingga 21 Ogos ini.

Kira-kira 20 hingga 30 negara dan pelbagai persatuan negeri dan kelab perdana di seluruh Malaysia dijangka akan mengambil bahagian.

Dengan lebih banyak sempadan dibuka perlahan-lahan dan langkah kesihatan dan keselamatan yang ketat, sudah tiba masanya persatuan negeri kita menyambung semula program berterusan tahunannya selepas dua tahun terjejas teruk oleh pandemik Covid-19.

Oleh JEAKQLEYN YACHO

See author's posts


“Toklah tempat kamek selalu main kecik-kecik dolok” – Nancy

“Hari tok meluangkan masa ‘walkabout’ sambil beramah mesra dengan penduduk kampung di sepanjang tebingan sungai Kampung Boyan, Gersik dan Sourbaya.

“Toklah tempat kamek selalu main gik kecik-kecik dolok marek dari Kampung Panglima Seman Lama sampe ke Kampung Boyan, berjual kerepek dipolah mak. Rindu bena kamek❤,” kata calon kerusi Parlimen Santubong, Dato Sri Nancy Shukri dalam facebooknya.

Nancy yang juga Naib Ketua Wanita PBB melakukan kempen itu bersama jentera Gabungan Parti Sarawak (GPS) Dewan Undangan Negeri (DUN) Pantai Damai.

Seterusnya, Nancy mencoret: “Jangan lupak semua, undilah kamek calon No.1, Parti Gabungan Parti Sarawak (GPS) bagi Parlimen P.193 Santubong. 💪🏻.

Nancy adalah penyandang kerusi Parlimen Batang Sadong tetapi kali ini berubah tempat untuk bertanding kerusi Parlimen Santubong, menggantikan Dato Sri Wan Junaidi Tuanku Jaafar yang mengundur diri secara sukarela.

See author's posts


Usah terpedaya politik pembangkang – Sim

KUCHING: Warga Sarawak tidak perlu risau dengan pergolakan politik yang berlaku di Semenanjung Malaysia.

Calon SUPP di Batu Kawa, Dato Sri Dr Sim Kui Hian berkata, Sarawak tidak mempunyai isu seperti ekstremisme, jualan arak dan sebagainya ketika mengulas berhubung syarat Kerajaan Persekutuan bagi permohonan lesen untuk kedai makan di Semenanjung Malaysia bermula tahun depan.

Sarawak, katanya, mempunyai autonomi kerana mempunyai Ordinan sendiri untuk penjualan arak.

“Apa-apa yang berlaku di sana bukan tugas saya sebab saya bukan Ahli Parlimen dan tidak ada kena-mengena dengan kita,” katanya sambil berkata Sarawak juga mempunyai kata muktamad berhubung pengurusan pandemik Covid-19.

Beliau berkata, polisi Sarawak adalah untuk mengekalkan keharmonian dan hormat-menghormati dalam kalangan rakyat.

Beliau menyeru para pengundi di Batu Kawa supaya tidak terpedaya dengan cara politik pembangkang.

Dr Sim akan berdepan dengan empat calon lain di kerusi Batu Kawa, iaitu, Dr Kelvin Yii (DAP), Chai Kueh Khun (PBK) dan Fong Pau Teck (Aspirasi).

Oleh CONNIE CHIENG

See author's posts